Rajfajzen grupacija prošle godine poslovala pozitivno\nSrijeda, 25 Mart 2015 17:50\nRajfajzen banka internacional /RBI/ 2014. godinu je zaključila sa dobiti prije oporezivanja od 23 miliona evra.\nIz RBI saopšteno je da se smanjenje dobiti prije oporezivanja sa 812 miliona evra u 2013. na 23 miliona evra u 2014. godini većinom pripisuje određenom broju jednokratnih efekata.\n"Poslovni rezultat od 2,332 milijardi evra samo je neznatno ispod nivoa iz 2013. godine, to jest opao je za dva procenta na godišnjoj osnovi. Gubitak nakon oporezivanja na nivou Grupacije iznosio je 463 miliona evra", navodi se u saopštenju.\nAko se uzme u obzir dobit od nekontrolnih udjela, to jest njeno smanjenje sa 16 miliona evra na minus 30 miliona evra, Grupacija je u prošloj godini iskazala konsolidovani gubitak od 493 miliona evra.\n"Zbog negativnog rezultata RBI neće isplaćivati dividendu na dionice, niti na participacioni kapital za finansijsku 2014. godinu", navodi se u saopštenju.\nPrihod na godišnjem nivou iz redovnog poslovanja manji je za sedam procenata ili 373 miliona evra i iznosi 5,355 milijardi evra.\nU 2014. godini je neto prihod od kamata porastao za dva procenta ili 60 miliona evra, te iznosi 3,789 milijardi evra.\nU pomenutom izvještajnom periodu, opšti administrativni troškovi Grupacije smanjeni su za devet procenata ili 316 miliona evra i iznose 3,024 milijarde evra, što se većinom pripisuje aktuelnim valutnim kretanjima ruske rublje i ukrajinske hrivne.\nNeto rezervisanja za potencijalne gubitke porasla su za 49 procenta ili 567 miliona evra na godišnjoj osnovi te iznose 1,716 milijardi evra.\nPosljednja izmjena Srijeda, 25 Mart 2015 17:53\nViše iz kategorije: « Konferancija o marketingu i brendiranju Kupovinom domaćih proizvoda razvijati preduzetništvo »


Svet Autor:Vijesti13. apr. 202117:14\nMinistarstvo spoljnih poslova (MVP) Crne Gore je saopštilo da kao organ, koji vodi računa o poziciji dijaspore, "želi da uveri, dodatno osvetli i učini jasnom činjenicu da nijedan crnogorski državljanin neće ostati bez državljanstva matične zemlje", kao "i nepobitnu suštinu" da je crnogorska dijaspora uvek bila i biće, kako navode, neraskidiv deo ove zemlje.\nNavode da razumeju brigu udruženja koja okupljaju crnogorsku dijasporu u vezi sa nacrtom zakona o izmenama i dopunama Zakona o registrima prebivališta i boravišta.\nVujičić: Crna Gora će teško dozvoliti dvojno državljanstvo\n„Crna Gora ne zaboravlja nijednog svog državljanina gde god i koliko dugo se on nalazio, živeo i radio. Prema svojoj dijaspori naša zemlja se odnosi sa posebnim senzibilitetom, imajući u vidu da je ona sastavni deo crnogorskog bića, kao i da igra važnu i aktivnu ulogu u razvoju države“, kazali su iz ovog ministarstva, prenose podgoričke Vijesti.\nIstakli su da se predloženim izmenama i dopunama Zakona o registrima prebivališta i boravišta crnogorskoj dijaspori ne osporava se državljanstvo, „a biračko pravo će koristiti u skladu sa Ustavom i zakonima Crne Gore“.\n„Vlada ni u ovom slučaju, kao ni do sada, svoje građane neće deliti po nacionalnoj, verskoj i političkoj osnovi. Crna Gora razume značaj naše iseljeničke zajednice i u obavezi smo da negujemo bliske veze sa dijasporom, pokazujući joj da nije zaboravljena. U zajedničkom razgovoru, potrebno je da identifikujemo sve izazove, kako bismo prevazišli prepreke i stvorili mogućnosti za unapređenje saradnje“, navelo je ministarstvo.\nZaključuju da su svesni koliko je važno da crnogorski iseljenici i njihovi potomci širom sveta, imaju osećaj i čvrsto uverenje da u matici imaju oslonac i podršku.


Aviokarta.net Aviokarta.net, Author at Aviokarta.net - Page 2 of 13\nQatar Airways slavi pobedu uz super popuste!\nFenomenalni Qatar Airways je peti put u poslednjih 10 godina proglašen za najbolju aviokompaniju na svetu, na svečanoj dodeli godišnjih nagrada kompanije Skytrax koja se svake godine tradicionalno održava u okviru najvećeg sajma vazduhoplovstva od 17. do 23. juna u Parizu.\nOsim za najbolju aviokompaniju na svetu Qatar Airways je proglašen za kompaniju sa najboljom biznis klasom,\nAir Serbia – 99 evra za 7 gradova!\nAir Serbia tokom juna meseca nudi snižene cene karata za putnike u ekonomskoj klasi koji putuju samo sa ručnim prtljagom, mada postoji i deo ponude za putovanja sa uključenim koferom!\nOva promotivna ponuda se primenjuje za putovanja između Beograda i 7 gradova u Evropi! Promotivne cene se odnose na povratne karte, za putovanja u periodu od 1. septembra\nEmirates – niže cene za putovanja do 15. decembra!\nAviokompanija Emirates je pokrenula novu promotivnu akciju za putovanja tokom čitave godine – sve do 16. decembra možete da putujete po znatno nižim cenama.\nPromotivna akcija traje samo do nedelje, 16. juna i važi za putovanja u ekonomskoj klasi do 19 izabranih\nAir France / KLM – aprilska promocija!\nAir France i KLM su objavili veliku promociju za gradove u SAD i Kanadi! Promocija se odnosi na putovanja izvan letnje sezone, do 26. juna i nakon 15. avgusta. Karte po promotivnim cenama možete kupiti do nedelje, 7. aprila ove godine.\nCene su iskazane sa svim taksama za povratnu kartu. Ukoliko nemate vizu možete da kupite kartu sada a vizu izvadite kasnije.


"Jugoremediji" isključena struja\n„Jugoremediji“ isključena struja\nZbog milionskih dugova, „Elektrovojvodina“ je u sredu morala da posegne za makazama i uskrati dalju isporuku električne energije zrenjaninskoj fabrici lekova „Jugoremedija“. To može da izazove nesagledive posledice po postrojenja i opremu ove farmaceutske kompanije. Ali, i ugrozi planove za ponovno pokretanje proizvodnje u pogonima koji ne rade skoro godinu dana, pišu „Večernje novosti“.\nMenadžment se po ovom pitanju ne oglašava, a oko 460 radnika koji su već dugo na prinudnom odmoru i nisu dobili plate godinu dana, strahuju da je isključenje struje završni čin agonije fabrike.\n– Bez struje smo ostali u najgorem trenutku, uoči zimske sezone, kada usled smrzavanja mogu da nastupe katastrofalne štete. Ugroženi su hidrantni sistemi i vodovod, ali i lekovi uskladišteni u magacinu, sistem grejanja i oprema – upozorava Aleksandar Bosiljko, inženjer održavanja u „Jugoremediji“.\n„Jugoremedija“ – slika iz „srećnih vremena“\nRadnici „Jugoremedije“ pokušali su prošle nedelje da se samoorganizuju mimo tri sindikata i bez mešanja menadžmenta. Njih stotinak, na skupu u fabričkoj menzi, izabrali su predstavnike sa ciljem da kod lokalne, pokrajinske i republičke vlasti izdejstvuju mere za spas firme i pokretanje proizvodnje. Njihova nastojanja, međutim, ostaju bez rezultata. Firma tone u sve dublju krizu, uz pasivan odnos države, koja ima 42 odsto akcija u preduzeću. Račun „Jugoremedije“ u blokadi je skoro godinu dana, za oko 650 miliona dinara.\nDugovanja „Jugoremedije“ znatno su veća od procenjene vrednosti fabrike. Zbog kredita kod jedne banke od 7,5 miliona evra, pod hipotekom je sva fabrička imovina, a sve su češće najave da će bankari veoma brzo podneti zahtev za pokretanje stečajnog postupka u „Jugoremediji“.\nIzvor : Večernje novosti, Sl. Pašić\nTagovi:blokada, dugovi, fabrika, gašenje, Jugoremedija, kraj, propast, radnici, struja


Osmanović i D'Silva: Podrška održivoj reintegraciji povratnika\nFederalni ministar raseljenih osoba i izbjeglica Adil Osmanović primio je predstavnika nevladine organizacije „CRS - Catholic Relief Services“ za Bosnu i Hercegovinu Marca D'Silvu i direktoricu projekata Sanelu Imamović.\nTema razgovora bio je projekt „Podrška održivoj reintegraciji povratnika u Bosni i Hercegovini“, čija implementacija traje od 1. oktobra 2013. do 30. septembra 2014. godine.\nPredstavnici ove organizacije upoznali su ministra Osmanovića da će planirane aktivnosti biti komplementarne s onima u okviru Regionalnog stambenog projekta u kojem učestvuje i Federalno ministarstvo raseljenih osoba i izbjeglica. Istaknuto je da će CRS kroz projekt implementirati tri seta aktivnosti, koji će se odnositi na pružanje podrške povratnicima da poboljšaju prihode u poljoprivrednoj proizvodnji i da budu konkurentni na tržištu, da se zaposle radno sposobni povratnici u lokalnim preduzećima, a da se posebno ranjive kategorije zbrinu kroz postojeći sistem zdravstvene i socijalne zaštite.\nCRS će projektom nastojati osigurati da povratnici imaju jednaka prava i dostojanstven život u zajednicama povratka i da imaju priliku doprinositi njihovoj dobrobiti.\nMinistar Osmanović je posebno zahvalio na aktivnostima i projektima CRS-a u proteklom periodu, te donatorima koji podržavaju napore CRS-a da doprinese realizaciji Aneksa VII Dejtonskog mirovnog sporazuma, te istakao dobru međusobnu saradnju.\nDajući podršku projektu, ministar Osmanović je posebno istakao aktuelna dešavanja koja se odnose na zahtjeve povratnika - roditelja djece bošnjačke nacionalnosti u Konjević-Polju, Vrbanjcima u općini Kotor Varoš, te roditelja i učenika u ostalim povratničkim mjestima u Republici Srpskoj, koji nastoje osigurati uvođenje nacionalne grupe predmeta i odvijanje nastave u osnovnom obrazovanju na službenim jezicima konstitutivnih naroda u Bosni i Hercegovini.\nOsmanović je, ujedno, zatražio od predstavnika CRS-a da ovom problemu posvete posebnu pažnju, s obzirom na to da su istakli svoje nastojanje da osiguraju povratnicima jednaka prava i dostojanstven život u zajednicama povratka, saopćeno je iz Federalnog ministarstva raseljenih osoba i izbjeglica.


Vrhovni savet Srbije osnovao Vrhovni savet Bugarske\nU Nedelju 10 februara 2013 godine u Sofiji, glavnom gradu Bugarske, instaliran je Vrhovni savet Bugarske Škotskog reda drevnog i prihvaćenog. Veoma moćni suveren, Grand komander Vrhovnog saveta Srbije, Suvereni generalni inspektor 33 stepena brat Dragan Đurić zajedno sa članovima Vrhovnog saveta Srbije tokom ritualnog rada posvećenja uneo je svetlo i učinio da na masonskom nebu Vrhovnih saveta, zasija još jedna nova zvezda. Tokom svečanog rituala zakletve su položili najpre Suvereni generalni inspektor 33 stepena brat K.S., kao prvi Grand komander, a zatim i ostali ćlanovi novoformiranog Vrhovnog saveta Bugarske koji trenutno čini 9 Suverenih generalnih inspektora 33 stepena. Ceremoniji je prisustvovao i Veliki kancelar Vrhovnog saveta Belgije, Suvereni generalni inspektor 33 stepena brat A.J. Dobro raspoloženje i bratska ljubav pokazani tokom svečanog rituala, ali i kasnije tokom neformalnog druženja, garancija su dobre buduće saradnje slobodnih zidara iz Bugarske i Srbije. Istovremeno, ovaj događaj je još jedna potvrda velikog ugleda i poštovanja koje u međunarodnom masonskom svetu uživa Vrhovni savet Srbije.\nNa slici dole je jedna od fotografija koje su snimljene tokom svečanog rada, a na kojoj je uhvaćen trenutak kada Grand komander i članovi Vrhovnog saveta Bugarske polažu zakletvu Grand komanderu Vrhovnog saveta Srbije, bratu Draganu Đuriću.


Čeka li nas referendum o Kosmetu /video/ - 19.10.2020, Sputnik Srbija\nEvropski posrednik u dijalogu Beograda i Prištine Miroslav Lajčak podigao je pravu buru u javnosti porukom da Ustav nije Biblija, te da će dve strane, radi... 19.10.2020, Sputnik Srbija\nPrištinski zvaničnici odgovaraju da za njih Ustav jeste Biblija a da je Lajčakova izjava „nepromišljena i neprimerena“.\nAko bi Priština svoj tzv. Ustav i trebalo da menja zbog Zajednice srpskih opština, zašto bi to radila Srbija? Hoće li nam Evropska Unija pisati Ustav i čeka li nas onda referendum o Kosmetu? Zašto se Unija ponaša kao da Briselski sporazum obavezuje samo Srbiju? Gde se zagubila Rezolucija 1244?\nO ovoj temi u emisiji „Svet sa Sputnjikom“ govore bivši potpredsednik Vlade Srbije Nebojša Čović i publicista sa Kosova i Metohija Živojin Rakočević.


Velika djela i svrstavanje u Antifašističku koaliciju dokaz su da i na našim prostorima mogu da se razviju napredne ideje i narodni pokreti koji su priznati ne samo u Evropi nego i u cijelom svijetu. Antifašisticka borba i njeni dosezi, u kome su i naši narodi dali svoj puni doprinos, danas su temeljne odrednice Evropske unije i jedna od njenih najvecih tekovina. Našu vjeru u procese Evropskih vrijednosti upravo potkrepljuju tekovine antifasisticke borbe čiji smo mi sastavni dio, i kojoj su borci Narodnooslobodilačkog pokreta dali svoj puni doprinos. Uvjereni smo, i želimo dati svoj doprinos, da u današnjem vremenu glas razuma, zajedništva i povjerenja stvore preduslove za integraciju BiH u evropsku porodicu naroda.\nOvom prilikom izrazavamo naše potpuno opredjeljenje i podršku svim onim aktivnostima i skupovima kojima se obilježava ovaj značajan datum za sve građane Bosne i Hercegovine i izražavamo svoju zahvalnost i podršku svima onima koji nesebično ulažu trud i napor na njihovom organizovanju\nPredsjednik OO DNZ Kostajnica


13. januar/siječanj, 2010. update 13. januar/siječanj, 2010.\nPredsednik Srbije Boris Tadić ocenio je za list Politika da rezolucije o zločinu u Srebrenici i o zločinima nad Srbima moraju da budu razdvojene, ali da će obe biti usvojene u parlamentu.\n"Moramo razdvojiti rezoluciju o Srebrenici i rezoluciju o srpskim žrtvama. Obe ćemo usvojiti. Svi doživljavamo patnju ličnih i nacionalnih žrtava, ali srpski narod i država će pokazati da saosećaju i sa tuđim žrtvama", rekao je Tadić.\nPredsednik je dodao da je rezolucija o Srebrenici spremna i da će je Vlada Srbije razmatrati "u najskorije vreme".\nOn je dodao da je inicirao usvajanje rezolucije o Srebrenici jer smatra da to pitanje nije ni stranačko ni političko, već "vrednosno i moralno".\nBoris Tadić: Ovom rezolucijom se skida i anatema sa našeg naroda, štiti naš nacionalni interes, i ona će biti potvrda da ne postoji kolektivna krivica i da svaki zločinac ima svoje ime i prezime.\n"Ovom rezolucijom se skida i anatema sa našeg naroda, štiti naš nacionalni interes, i ona će biti potvrda da ne postoji kolektivna krivica i da svaki zločinac ima svoje ime i prezime", rekao je Tadić Politici i dodao da zločinci moraju biti kažnjeni zbog žrtava i njihovih porodica ali i zbog pomirenja naroda na Balkanu.\nTadić je ocenio da samo takvom politikom Srbija može da brani pravo na sećanje na svoje žrtve i da i na međunarodnom planu stekne kredibilitet za vođenje nacionalne politike.\nPredsednik je rekao da nije ni očekivao da će ideja o rezoluciji biti dočekana sa odobravanjem, ali da će njeno usvajanje biti od koristi za narod i državu.\nZamenik tužioca za ratne zločine Bruno Vekarić ocenio je u autroskom tekstu za list "Danas" da je rezolucija Skupštine Srbije u kojoj se osuđuje srebrenički zločin potrebna Srbiji iz moralnih razloga, kao i da bi odbranila i srpske žrtve u Bratuncu, Foči, Medačkom džepu i drugde.\nBruno Vekarić: Da se Srebrenica i Bratunac više nikada ne bi ponovili, a buduće generacije u Srbiji živele bez hipoteke prošlosti i tereta da njihovi preci `nisu učinili dovoljno da se spreči genocid u Srebrenici.\n"Ona je potrebna nama iz moralnih razloga. Osuda zločina i poštovanje žrtava i njihovih porodica upravo bi nas razlikovalo od onih koji svoje zločine ne žele da osude", naveo je Vekarić.\nOn ističe da je poistovećivanje Srebrenice sa Bratuncem i drugim zločinima nad Srbima obična zamena teza, ali ne zato što su ovi drugi zločini bili manje užasni, već zato što izvinjenje Srbije za ono što se zove "naš zločin" jedino ima smisla.\n"Mi smo zločine u Bratuncu, `Oluji`, `Bljesku` odavno i jednoglasno osudili. Bili smo nemi tada kada se Srebrenica dešavala, nemi smo i danas kada treba da kažemo jedno ljudsko i moralno `izvini`", naveo je Vekarić.\nOn je naveo i da je osuda zločina u Srebrenici i spoljonopolitički interes Srbije i međunarodna obaveza dodavši da je presuda Međunarodnog suda pravde "jasno osvetlila pasivnu ulogu Srbije u trenutku dešavanja takvog zločina".\n"Evropska Srbija treba da se distancira od zločina u Srebrenici. Da se Srebrenica i Bratunac više nikada ne bi ponovili, a buduće generacije u Srbiji živele bez hipoteke prošlosti i tereta da njihovi preci `nisu učinili dovoljno da se spreči genocid u Srebrenici`, rekao je Vekarić za Danas.


Crnogorski SUBNOR ponudio pomoć i skup svih udruženja | Palelive.com\nPočetna Regija Foča Crnogorski SUBNOR ponudio pomoć i skup svih udruženja\nFOČA – SUBNOR Crne Gore ponudio je Nacionalnom parku „Sutjeska“ finansijsku pomoć u sanaciji klizišta u Dolini heroja na Tjentištu, a iniciraće i okupljanje predstavnika boračkih udruženja iz svih nekadašnjih jugoslovenskih republika s ciljem pokretanja šire kampanje za revitalizaciju Spomen-kompleksa Bitke na Sutjesci.\nDelegacija crnogorskog SUBNOR-a, koja je boravila danas na Tjentištu, kako je navedeno u saopštenju Nacionalnog parka „Sutjeska“, stavila se na raspolaganje i ponudila pomoć ovoj javnoj ustanovi.\n„Generalni sekretar SUBNOR-a Crne Gore Dragan Mitov Đurović istakao je da u ovoj organizaciji postoji izuzetna želja i posvećenost vraćanju nekadašnjeg sjaja Nacionalnog parka `Sutjeska` kako bi opet bio stjecište i mjesto okupljanja i antifašista širom svjeta i potomaka učesnika Bitke na Sutjesci i omladine koja prepoznaje i cijeni značaj ovog područja i njegove istorije. NJihova orijentisanost u radu kao organizacije u 2018. godini biće okrenuta prema Sutjesci“, navodi se u saopštenju uprave parka.\nNa sastanku su predstavnici ove delegacije ponudili svaki oblik pomoći, kako u materijalnom, tako i u stručnom pogledu, a dogovoreno je pokretanje inicijative za održavanje sastanka predstavnika svih antifašističkih organizacija iz bivše SFRJ, koji bi se organizovao na Tjentištu, kako bi se dogovorili dalji oblici saradnje i zajedničkog djelovanja. SUBNOR i antifašisti Crne Gore na sebe preuzimaju ulogu promotera ove inicijative i zajedničke akcije, dodaje se u saopštenju.\nDirektor Nacionalnog parka „Sutjeska“ Dejan Pavlović potvrdio je Srni da mu se iz Beograda javio i autor spomenika Bitke na Sutjesci Miodrag Živković, koji najbolje poznaje strukturu terena na kome je podignut Spomen-kompleks.\n“Živković je rekao da su kosturnica i spomenik izgrađeni na čvrstom terenu, odnosno na prirodnom uzvišenju, tako da ne bi trebalo da su ugroženi klizištem, dok je pristup kosturnici, koji je i skliznuo usljed obilnih kiša i bujica, vještački nasip“, naveo je Pavlović.\nNaredni članakPočela sanacija hrama starog 199 godina


USKORO: Proslava Međunarodnog dana joge - Aktuelnosti\n27. jun, Beograd\nAmbasada Indije u Beogradu u saradnji sa Vladom Srbije i ove godine će proslaviti Međunarodni dan joge (IDY) u subotu, 27. juna 2020. godine od 9 sati.\nMesto održavanja biće ispred glavnog ulaza Skupštine Grada, Dragoslava Jovanovića 2, Beograd.\nPozivaju se sve joga organizacije, joga praktičari i joga entuzijasti da učestvuju u ovom događaju. Izvođenje joga vežbi biće u skladu sa Jedinstvenim joga protokolom kojeg, sa srpskim titlom, možete pogledati ovde:\nKao i do sada, indijska ambasada u Beogradu će tom prilikom učesnicma manifestacije pokloniti majice sa logom IDY koji oslikava harmoniju i mir, suštinu joge. Svi zainteresovani koji žele da učestvuju potrebno je da ponesu svoje prostirke za vežbanje i okupe se do 8.30 sati.\nAmbasada Indije u Beogradu organizuje zajedničku proslavu Međunarodnog dana joge širom Srbije u koordinaciji sa lokalnim vlastima, joga centrima i domaćim ekspertima za jogu, kao i svim ostalim relevantnim učesnicima. Osim u prestonici, Međunarodni dan joge biće obeležen u oko 15 gradova u Srbiji, u sedmici između 21. i 28. juna.\nProslava Međunarodnog dana joge je zamišljena kao grupno vežbanje na javnim prostorima, širom sveta. Nakon ovog skupa, a tokom cele sedmice koja potom sledi, biće organizovana besplatna vežbanja, predavanja, prezentacije i drugi sadržaji kojima će se javnosti približiti joga kao način života, čemu će se pridružiti i novosadsko sportsko udruženje Fit Land.\nVlada Srbije je podržala rezoluciju Indije u Ujedinjenim nacijama, donetu 11. decembra 2014. godine, da se 21. jun proglasi Međunarodnim danom joge. Time je joga kao holistički pristup fizičkom blagostanju, mentalnom miru i emocionalnoj ravnoteži dobila zvanično priznanje. Širom sveta milioni ljudi su prigrlili jogu da bi poboljšali zdravlje, podigli energiju i istražili svoj unutrašnji potencijal.\nZa više detalja o proslavi Međunarodnog dana joge u Srbiji pogledajte na sajtu Ambasade Indije u Srbiji OVDE i na njihovoj Fejsbuk stranici OVDE.\nKako je izgledalo obeležavanje ovog dana na Kalemegdanu, možete videti u video snimku koji sledi.\nBilo bi lepo da se tom prilikom skupimo u što većem broju i svi zajedno obeležimo ovogodišnji Međunarodni dan joge.


Izraelci i Palestinci suočeni s novim restrikcijama zbog naglog porasta broja zaraženih (VIDEO) | Novinska agencija Beta\nCOVID-19 | 05.07.2020 13:25 > 05.07 13:27\nIzraelci i Palestinci suočeni s novim restrikcijama zbog naglog porasta broja zaraženih (VIDEO)\nIzrael je naredio hiljadama ljudi da idu u karantin pošto je obnovljeno praćenje telefona zaraženih korona virusom kako bi se utvrdilo s kim su bili u kontaktu.\nPalestinci na Zapadnoj obali su se u medjuvremenu vratili životu u izolaciji jer su kao i Izraelci suočeni sa porastom broja slučajeva zaraze.\nMinistarstvo zdravlja Izraela je danas saopštilo da su "mnoge" poruke poslate Izraelcima jer bezbednosna služba Šin bet ponovo učestvuje u praćenju zaraženih.\nIzraelski list Harec piše da je više od 30.000 ljudi od četvrtka obavešteno da mora da ide u karantin.\nTokom prvog talasa zaraze u Izraelu i na palestinskim teritorijama su uvedene oštre mere i posle toga se činilo da je širenje infekcije zaustavljeno jer je u maju dnevno bilo samo po nekoliko desetina novozaraženih.\nMedjutim, ublažavanje restrikcija dovelo je do stalnog rasta broja zaraženih tokom poslednjeg meseca.\n"Mi smo na vrhuncu nove korona ofanzive. To je veoma jaka zaraza koja raste i širi se u svetu, a takodje i ovde. Mi smo u vanrednom stanju", rekao je premijer Benjamin Netanjahu na današnjoj sednici vlade, dodavši da Izrael mora uvesti mere da obuzda virus.\nIzrael sada beleži preko 1.000 novih slučajeva zaraze na dan što je više nego za vreme vrhunca tokom prethodnog talasa i ponovo se uvode restrikcije i ograničava okupljanje u barovima, bogomoljama i salama za proslave do 50 ljudi.\nTakodje se od gradjana traži da nose maske i da više vode računa o distanciranju.\nIzrael je prošle nedelje angažovao Šin bet da koristi svoju usavršenu tehnologiju nadgledanja kako bi se ušlo u trag Izraelcima koji su bili u kontaktu sa zaraženim ljudima i obavesti ih da moraju u kućni karantin.\nTa mera je obično korišćena da se spreče napadi praćenjem palestinskih ekstremista.\nKontroverzna taktika korišćena je kada se pojavila zaraza novim virusom ali su se grupe za ljudska prava žalile Vrhovnom sudu i sud je zapretio da će zaustaviti primenu ukoliko se ne donese zakon.\nIzraelski parlament, Kneset, je od tada to dva puta učinio koristeći privremeni zakon.\nI mada zvaničnici tvrdi da je to mera koja spasava živote, grupe za ljudska prava kažu da je to napad na prava o privatnosti.\nIzraelski mediji navode da je hiljadama ljudi naredjeno da budu u kućnom karantinu i mnogi Izraelci su se žalili da ne mogu da podnesu žalbu jer je telefon Ministarstva zdravlja stalno zauzet i da ono nije spremno da se bavi poplavom poziva.\nČinilo se da se Izrael izborio s pandemijom u maju kada je premijer Netanjahu ponosno pozvao Izraelce da izadju napolje, poruče kafu ili pivo i zabavljaju se.\nKritičari kažu da je pažnja popustila pošto je novozaraženih bilo sve manje i suviše brzo ukinula mere, a nije iskoristila vreme koje je dobila da poboljša mogućnosti za praćenje kontakata u drugom talasu.\nNetanjahuu koji se pokazao kao sposoban u prvom talasu popularnost opada zbog pristupa pandemiji ovog puta.\nU Izraelu je od početka pandemije zaraženo više od 29.000 ljudi, 17.000 se oporavilo, a 330 je preminulo.\nNa Zapadnoj obali stanovnicima je u petak naredjeno da ne izlaze iz kuće osim ako idu da kupe hranu ili lekove, a kretanje izmedju gradova je oštro ograničeno.\nPalestinski predsednik Mahud Abas je te mere danas sa dve nedelje produžio na mesec dana.\nPalestinske vlasti se boje da će se zaraza oteti kontroli i još više opteretiti ionako preopterećeni zdravstveni sistem.\nU poslednje dve nedelje palestinske zdravstvene vlasti prijavile više od 1.700 slučajeva u gradu Hebronu i još stotine u Vitlejemu i Nablusu.\nOd početka pandemije zabeleženo je 3.700 slučajeva obolevanja od kovida 19, a više od 400 ljudi je preminulo.


Srbija, nauka i obrazovanje: Prirodnjački muzej u Beogradu neće biti ugašen - Teslavision\nin: BBC, BETA, DANAS, Srbija, nauka i obrazovanje: Prirodnjački muzej u Beogradu neće biti ugašen\n24 februar 2021, 07:41 GMT\nAžurirano Pre 16 minuta\nAutor fotografije, BBC/Nemanja Mitrović\nPreparirana ptica kivi ili dvoglavi poskok u tečnom preparatu, fosili stari milionima godina, minerali sakupljani širom planete, kao i mnogi drugi eksponati iz bogate zbirke Prirodnjačkoj muzeja u Beogradu, ipak neće morati da se sele.\nPosle razgovora predstavnika Muzeja i Ministarstva kulture u sredu, 24. februara, saopšteno je da neće biti nikakvih promena u vezi sa statusom ove kulturne ustanove.\n„Ministarstvo kulture nam je jasno stavilo do znanja da neće biti izmeštanja Prirodnjačkog muzeja iz sistema kako on funkcioniše sada”, rekao je muzejski savetnik Boris Ivančević okupljenima ispred zgrade muzeja u centru Beograda.\nPrecizirao je da će Prirodnjački muzej zadržati dosadašnji status i da neće biti pripajanja nekoj drugoj instituciji.\nPre oko mesec dana rukovodstvo Muzeja je imalo sastanak sa predstavnicima države kada su im najavljene organizacione i strukturne promene.\nDirektor Prirodnjačkog muzeja Milan Paunović rekao je u utorak za BBC na srpskom da su tada predstavnici muzeja izneli negativno mišljenje, a da ih posle sastanka više niko nije obaveštavao o daljim koracima.\nProteklih mesec dana, zaposleni u Muzeju su „tražili informacije i zahtevajući prijem”, ali nikakav odgovor nadležnih nisu dobijali sve do utorka.\nPrethodno je Prirodnjački muzej na društvenim mrežama objavio saopštenje navodeći da Vlada Srbije „ima nameru da 125-godišnju instituciju sa bogatom istorijom i ogromnim nacionalnim značajem, pretvori u radnu jedinicu Zavoda za zaštitu prirode Srbije”.\nNekoliko sati posle saopštenja dobili su poziv na razgovor, za sredu, u kabinetu ministarke kulture Maje Gojković.\nU saopštenju su takođe izneli bojazan da će njihova kuća možda čak i prestati da postoji.\n„Zabrinuti smo što u godini velikog jubileja, mi sada treba da pređemo negde, ako je to uopšte tačno, da izgubimo svoj status.\n„To jednostavno ne možemo da shvatimo i zbog toga smo zabrinuti za sam muzej, i pogotovo za zbirke, i sve ono što se čuva 125 godina ovde”, rekao je direktor muzeja za BBC na srpskom dan uoči razgovora u Ministarstvu kulture.\nPaunović je rekao da bi odluka Vlade o „priključivanju Zavodu” – osnovanom 1948. godine na inicijativu, između ostalog, i Prirodnjačkog muzeja, dovela do toga da izgube status muzeja.\n„Prestaje da postoji kao Prirodnjački muzej, a postojao bi kao muzejska jedinica u Zavodu za zaštitu prirode”, objašnjava Paunović.\nIpak, u sredu su otklonjene dileme i bojazan.\n„Prirodnjački muzej je velika i složena institucija, duboko ukorenjeni hrast od 125 godina i on definitivno, do daljnjeg ostaje samostalna i nezavisna ustanova”, rekao je muzejski savetnik Boris Ivančević ispred zgrade muzeja u sredu.\n„Institucija od nacionalnog značaja”\n„Prirodnjački muzej je vrlo važna institucija, od nacionalnog značaja, gde se čuvaju vredne zbirke, gde se rade naučni radovi – to je i obrazovna, i kulturna, i naučna institucija”, rekla je za BBC na srpskom profesorka Biljana Stojković.\nGovoreži dan uoči sastanka u Ministarstvu kulture, ona je ocenila da vlasti ovim potezom pokazuju koliko im je stalo do „kulture, nauke i prosvete”.\n„To se apsolutno ne sme dozvoliti, posebno što je to urađeno bez ikakve konsultacije sa strukom.”\nProfesorka navodi da je posredi nastavak „napada” na zgradu muzeja u Njegoševoj ulici na Vračaru koji traje „izvestan broj godina”.\n„Može se pretpostaviti da je ovaj korak koji sada prave u svrhu dobijajanja zgrade, jer ja ne znam šta bi drugo ovde moglo da bude razlog.\n„To je očigledno način da se zaokruži ta celina jer je to kvart u kome se nalazi i Muzej Nikole Tesle i Studentska poliklinika”, dodala je ona.\n„Prirodnjački muzej je najstariji nacionalni muzej s kontinuitetom od osnivanja do danas”, navodi se u jednom delu saopštenja.\nOsnovan je 19. decembra 1895. godine kao „Jestastvenički muzej”, aktom ministra prosvete i crkvenih dela Kraljevine Srbije – Ljubomira Kovačevića.\nPrva izložba muzeja otvorena je 1904. godine u Beogradu u prisustvu Kralja Petra Prvog i zvaničnika, a prvo gostovanje prirodnjačkih eksponata u inostranstvu bilo je iste godine na Svetskoj izložbi u Parizu.\nDanas muzej ima 117 zbirki, sa više od milion i po predmeta.\nEksponati se nalaze u zgradi u Njegoševoj ulici, dok je u sastavu muzeja i galerija na Kalemegdanu.\nMuzej ima četiri sektora – geološki, biološki, sektor za edukaciju i odnose s javnošću i sektor zajedničkih službi.\nU muzeju se čuvaju primerci vrsta biljaka i životinja koje se više ne mogu naći u Srbiji.\nJedan je od retkih muzeja u čijem sastavu deluje naučno-istraživačka jedinica.\nU okviru muzeja se nalazi i naučna biblioteka sa više od 22.000 knjiga, rukopisa, naučih, časopisa, geografskih i geoloških karata.\nObeležavanje jubileja – 125 godina od osnivanja Prirodnjačkog muzeja, prati serija događaja, izložbi, naučnih publikacija, digitalnih programa i sadržaja na društvenim mrežama.


Srbija /Milić: Je li Glogovac Aleju velikana zaslužio glumom ili humaniziranjem Mladića / Radio Sarajevo\n12. 02. 2018. u 16:59:00 Radiosarajevo.ba\nPovodom smrti glumca Nebojše Glogovca, Milićka je napisala da je "uvijek tužno kada umre mlad čovjek i iza sebe ostavi malu djecu", da bi nešto kasnije napisala da joj nije jasno kako se dospijeva u Aleju velikana, gdje je poznati glumac danas sahranjen.\n"Reći ću nešto što će vjerovatno izazvati bacanje drvlja i kamenja na mene, ali mi nije ni prvi, ni posljednji put. Kada je umro Nikola Simić, rekla sam da mi je prva asocijacija na njega serija odvratnih TV serija koje su služile da se 'humanihira' zločinački Miloševićev režim", napisala je Milić.\nJelena Milić piše da "Simić nije nikakav "bard srpskog glumišta", nego su one serije bile državni projekt".\nOna priznaje da ne zna kakav je glumac bio Nebojša Glogovac, jer kako kaže "ja o tome ništa ne znam, jednostavno ne gledam domaće serije".\nNo, piše ona, "znala sam i pratila nešto drugo što je Glogovac govorio-jednostavno uvijek pratim šta govore poznati-utjecaji ljudi koji nesumnjivo formiraju javno mnijenje. Glogovac je (Ratka) Mladića neprihvatljivo humanizirao i neprihvatljivo relatizirao uzroke i posljedice rata u bivšoj Jugoslaviji. "Natezanje broja za genocid" mu nikada neću oprostiti", napisala je Jelena Milić i ponovo skandalizirala političku i javnu scenu u Srbiji.\nTagovi: Jelena Milić Srbija Beograd društvene mreže Nebojša Glogovac Ratko Mladić


Rok za završetak rekonstrukcije Ložioničkog mosta je pomeren, a cena ovog poduhvata biće mnogo skuplja pošto je, tokom površinskih radova, utvrđeno da je popustila i konstrukcija petlje.\nLožionički most: Asfalt krio dotrajalu konstrukciju\nRadovi na petlji Ložionički most u Užicu\n- Posle podizanja kolovoznog zastora pronađeno je da su popustili konstrukcioni elementi, što je manje -više bilo i očekivano s obrzirom da je most star četiri decenije. Bila su dva izbora – ili da se rehabilituje samo površinski sloj, kao što je prvobitno planirano, ili da se konstrukcija ojača. „Putevi Srbije“ odlučili su ovo drugo, jer ako se dotrajali elementi ne saniraju odmah, Ložionički most bi za koju godinu bio nebezbedan za saobraćaj. Bolje je konstrukciju, ako radovi već traju, ojačati odmah i rešiti problem za narednih nekoliko decenija, nego čekati da most postane potpuno rizičan za saobraćaj – priča za „Blic“ Nemanja Nešić, zamenik gradonačelnika Užica.\nNemanja Nešić: Ojačanjem konstrukcije dugoročno rešavamo problem\nSaobraćaj preko Ložioničkog mosta tek početkom avgusta\nDRAMA U NOVOM PAZARU Muškarac je držao dete u rukama, žena je vrištala, a onda je odjednom NASTAO POTPUNI HAOS


Kozmetičke mere, pokazuju neodgovornost vlada – DnevniZurnal\nKozmetičke mere, pokazuju neodgovornost vlada\nby admin 22/11/2021, 17:30 1.8k Views\nMolekularni biolog iz Frankfurta Ivan Đikić povodom odluke Srbije da uvede kovid propusnice samo u ugostiteljskim objektima u večernjim časovima kaže da su slične mere vrlo često “kozmetika” i da dolaze kasno. On je istakao da je kovid propusnice u većini evropskih zemalja trebalo uvesti pre mesec-dva, ali tada niko nije hteo da reaguje. Sada kada su potrebne ozbiljne mere, propusnice zasigurno neće prekinuti ciklus zaražavanja i to pokazuje neodgovornost vlada koje donose takve odluke, ističe Đikić za N1. On naglašava da je učinak kombinacije preventivnih mera, vakcinacije i kovid propusnica moguć samo ako se primenjuju kompletno i striktno.\nPovodom protesta koji su ovog vikenda organizovani zbog kovid propusnica u Hrvatskoj, Holandiji, Belgiji i na pitanje kako objašanjava njihovu masovnost, Đikić kaže da je u redu da ljudi iznose svoje mišljenje i neslaganje sa vakcinisanjem kao glavnim načinom borbe protiv pandemije, ali dodaje da nasilje i destrukcija nisu prihvatljivi budući da ljudi umiru u bolnici od koronavirusa, a zdravstveni radnici su pod ogromnim teretom.\nSmatra da se sa tih protesta obeleženih nasiljem šalje loša poruka, te da je neophodno da svi shvatimo da je reč o zajedničkoj borbi protiv virusa i da se mora naći kulturniji način da se poboljša komunikacija između ljudi koji su za vakcinaciju i antivaksera.\nIstakao je i da mora da se shvati da ako dođe do vanredne situacije gde umire veliki broj ljudi onda treba i zaštititi veliki broj ljudi, a ne gledati na manjinu.\nOn je ukazujući na činjenicu da je od kada su uvedene kovid potvrde povećan broj ljudi koji se vakcinišu, rekao da su ljudi zbunjeni i u strahu i da je to najveći deo onih koji nisu vakcinisani.\nLjudi na ulicama koji su agresivni tokom protesta su deo antivakserskog pokreta, kaže.\nBudući da se u Srbiji često tumači da država nije zauzela pravi stav od početka odnosno da je dozvolila širenje antivakserskih ideja, Đikić navodi da bi trebalo da budemo odgovorniji, oprezniji i ozbiljniji. Kaže da su u Nemačkoj pod vlašću Merkel oni u komunikaciji s građanima bili dobri sve do sadašnjih izbora, te da se sada vidi da dolazi do povećanog prodora u bolnice. Naglasio je da ne bi trebalo dozvoliti da se u javnosti ikada omalovažava aktivnost virusa.\nĐikić navodi i da sa druge strane imamo takav način komunikacije koji pokazuje da ne postoji ozbiljnost vlasti, već samohvaljenje političara i da im ljudi ne veruju više.\nČinjenica je da se ljudima radi javnog zdravlja ograničava kretanje. Na pitanje da li smo morali da dođemo u ovu situaciju i da li je pravovremenom masovnijom vakcinacijom to moglo biti izbegnuto, Đikić odgovara da bi kombinacijom vakcinisanja pridržavanja mera, uz povećanje broja vakcinisanih na 80, 90 posto bio slabiji pritisak na mnoge zemlje. Ali ne smemo zaboraviti ni činjenicu da se virus promenio, pa moramo na vreme reagovati s pravilnim merama – maske u zatvorenom prostoru, održavanje distance, nedopuštanje okupljanja većeg broja ljudi, kaže Đikić.\nOn naglašava da je učinak kombinacije tih mera, vakcinacije i kovid propusnica moguć samo ako se primenjuju kompletno i striktno.\nĐikić navodi i da nisu optimistične poruke za region i Evropu u budućnosti i da će se, ako se ne poveća broj vakcinisanih Božić „biti pod velikim stresom“ u regionu. Virus može u četvrtom talasu dugo trajati a može se spojiti i sa petim talasom koji se može očekivati početkom sledeće godine.


RTCG - Radio Televizija Crne Gore - Nacionalni javni servis :: Društvo :: Na računima UCG 14.9 miliona sopstvenih sredstava\n25. 01. 2021. 14:20 >> 14:20 0\nNa Univerzitetu Crne Gore, u prethodnoj godini, odgovorno se odnosilo prema finansijskim resursima kojima se upravljalo isključivo namjenski i racionalno, a u isto vrijeme transparentno. To je potvrđeno pozitivnim finansijskim poslovanjem i značajnim ulaganjem u razvojne kapacitete Univerziteta, saopštio je rektor prof. dr Danilo Nikolić.\nOpredijeljena budžetska sredstva za prethodnu godinu, navodi Rektor, iznosila su 20.75 miliona eura.\n„Ova sredstva potrošena su na sljedeće stavke: zarade zaposlenih (18.8 miliona eura), materijale i usluge (428 eura), komisije za magistarske i doktorske studije za profesore van Univerziteta Crne Gore i nagrađivanje zaposlenih kroz pravilnike (112.416 eura), spoljnu saradnju odnosno plaćanje kliničara i eksterno angažovanih profesora van Univerziteta Crne Gore (1.420.904 eura), vodu i komunalije (16.986 eura), mazut i lož ulje (136.071 eura), električnu energiju (127.895 eura) i otplate iz prethodnih godina u vidu povraćaja školarina studentima magistarskih studija i prirez opštini iz prethodnih godina (51.672 eura)“, kazao je on i dodao da je ukupno potrošeno 20.753.725 eura čime je u potpunosti potrošen budžet koji se dobija od Vlade Crne Gore.\nKada je riječ o sopstvenim prihodima, Rektor kaže da su u prethodnoj godini, iznosili 11.14 miliona eura i odnosili su se uglavnom na naučnoistraživačke projekte i školarine.\n„Na kraju godine ostvarili smo pozitivno finansijsko poslovanje tako da na svim računima UCG-a, zaključno sa 31. decembrom 2020. godine, imamo 14.9 miliona eura sopstvenih sredstava“, pojasnio je Nikolić.\nOn je istakao da su preduzete brojne aktivnosti u cilju poboljšanja društvenog, profesionalnog i materijalnog položaja zaposlenih na Univerzitetu, među kojima je i izmjena Kolektivnog ugovora kojom je obezbijeđeno povećanje zarada u prošloj godini za devet odsto, a za ovu godinu predviđeno je povećanje od tri odsto.\n„Za nagrađvanje naučnoistraživačkih aktivnosti opredijeljeno je 400.000 eura, dok je iz sredstava stambenog fonda opredijeljeno 2 miliona eura za rješavanje stambenih potreba zaposlenih putem dodjele novčanih sredstava po povoljnim uslovima (realizacija Konkursa je u toku). U planu je izgradnja četiri stambena objekta za zaposlene, za šta je dobijena saglasnost Vlade i predat zahtjev resornom ministarstvu da raspiše konkurs za idejno rješenje“, navodi Rektor.\nNikolić kaže da se vodilo računa i o optimizaciji administracije Univerziteta, shodno preporukama Međunarodne institucionalne evaluacije Univerziteta i Ugovora o finansiranju UCG-a sa Vladom Crne Gore.\n„U prethodne tri godine smanjili smo broj zaposlenih u administraciji sa 433 na 380, ali smo istovremeno zadržali isti broj nastavnog i istraživačkog osoblja (profesori i saradnici)“, objašnjava on.\nU prethodnoj godini, dodaje da su ostvarena značajna ulaganja u modernizaciju i digitalizaciju infrastutrukture Univerziteta Crne Gore.\n„Izdvojili smo 1.92 miliona eura za investiciono održavanje objekata, računarsku, nastavnu i naučnoistraživačku opremu, opremanje amfiteatara, učionica, biblioteka i čitaonica, a ubrzali smo i proces digitalizacije Univerziteta“, kazao je Nikolić.\nFinansijsko poslovanje Univerziteta, zaključuje Rektor, bilo je u skladu sa zakonskim obavezama, transparentno i javno dostupno na sajtu kroz Finansijske izvještaje, Finansijski plan i Plan javnih nabavki za tekuću godinu.\n“Na taj način uz finansijsku efikasnost stvaramo neophodne uslove za kvalitetnu edukaciju, naučnu produkciju, međunarodnu afirmaciju i društveno odgovorno djelovanje Univerziteta Crne Gore, kao centralne institucije crnogorskog obrazovanja, nauke i umjetnosti”, završava Nikolić.


Sporazum o registarskim tablicama odložen zbog stikera\nM. K. 15. novembra 2016. 17:13\nPrimena sporazuma o registarskim tablicama, koja bila najavljena za danas, odložena je dok se ne ispune tehnički detalji, izjavio je zamenik ministra unutrašnjih poslova Kosova Milan Radojević, a ministarka Edita Tahiri je objasnila da je problem u izradi stikera za prelepljivanje registarskih tablica.\n„Tehnički timovi Beograda i Prištine usaglasili su se da se primena sporazuma o slobodi kretanja odloži do daljnjeg, dok se ne usaglase određeni tehnički detalji koji su jako bitni za implementaciju ovog sporazuma. Mi očekujemo da će se sa implementacijom sporazuma početi za par nedelja, nakon određenih razgovora u Briselu koji će obaviti timovi Beograda i Prištine“, rekao je on.\nKosovska ministarka bez portfelja, zadužena za dijalog sa Beogradom, Edita Tahiri izjavila je da je razlog znog koga nije počela primena sporazuma o registarskim tablicama, kratko vreme za završetak administrativnih procedura za izradu stikera.\nOna je za radio Slobodna Evropa kazala da bi tu proceduru na sebe trebalo da preuzme kosovsko Ministarstvo unutrašnjih poslova.


Foto: N.N. | SB UN: Ambasadori pozivaju na nastavak dijaloga Beograda i Prištine\nTanjug 13.04.2021 21:15\nNJUJORK - Svi predstavnici članica Savjeta bezbjednosti Ujedinjenih nacija, pozdravili su formiranje vlade u Prištini poslije održanih izbora i pozvali na nastavak dijaloga sa Beogradom uz posredovanje Evropske unije.\nNa sjednici Savjeta bezbjednosti posvećenoj situaciji na Kosovu i Metohiji, zamjenik šefa ruske misije pri UN, Dmitrij Poljanski, na početku svog izlaganja je još jednom protestovao jer je tokom izlaganja predstavnice privremenih prištinskih institucija iza nje stajala zastava samoproglašenog Kosova.\nPoljanski je Prištinske vlasti kritikovao zbog nedostatka konstruktivnog pristupa, ističući da je najvažnije da se što prije formira Zajednica srpskih opština.\n"Podržavamo da trenutni budžet i brojnost osoblja UNMIKa ostanu nepromijenjeni, kao i dogovorenu učestalost i format sastanaka Savjeta bezbjednosti UN o KiM", rekao je Poljanski.\nRusija je protiv prijema Prištine u međunarodne organizacije, rekao je ruski diplomata, podsjećajući da je Specijalni sud za zločine podigao optužnice protiv nekolicine visokih zvaničnika kosovskih vlasti i OVK.\nJoš jednom je zatražio da se pravdi privedu i kazne napadači na ruskog diplomatu, koga su kosovski policajci prije nekoliko godina pretukli na sjeveru KiM.\nPredstavnik Sjedinjenih Američkih Država Ričard Mils je rekao da su obećanja lidera Srbije i Kosova u Bijeloj kući iz septembra ojačala temelje za ekonomsku saradnju i razvoj.\nFrancuski predstavnik Nikola de Rivijer rekao je da njegova zemlja podržava rad UNMIK-a koji pomaže da se promovišu bezbjednost i stabilnost, ojača vladavina zakona i poštovanje ljudski prava na KiM i u regionu.\nFrancuski predstavnik je poručio da Srbija i takozvano Kosovo imaju zajedničcku evropski budućnost, ističući da je EU njihov partner, donator i investitor broj jedan i pozvao obje strane da se "ponašaju kao Evropljani".\nPredstavnik Velike Britanije na sednici Saveta bezbjednosti UN izjavio je da vlada Aljbina Kurtija ima priliku da napreduje u dijalogu sa Beogradom pod pokroviteljstvom EU.\nOn je na sjednici Savjeta bezbjednosti rekao da London podstiče Beograd i Prištinu da dođu do sveobuhvatnog sporazuma kojim će se normalizovati odnosi.\nNa kraju, on je pozdravio imenovanje Majkla Davenporta na mjesto šefa misije OEBS-a na Kosovu.\nPredstavnik Kine je ocijenio da je kosovsko pitanje ključno za mir i stabilnosti na Balkanu i u Evropi i istakao da je važno da Beograd i Priština postupaju u okviru Rezolucije 1244 SB UN kako bi našli rješenje prihvatljivo za obje strane.\nOn je podsjetio da je dijalog u zastoju od decembra prošle godine i poručio da se Kina raduje njegovom nastavku i cijeni spremnost srpske strane da razgovara.\nIstovremeno je naglasio da se mora implementirati ono što je ranije postignuto u okviru dijaloga i poručio da bi samoproglašeno Kosovo trebalo da primjenjuje postignute sporazume i što pre učini efikasne napore za formiranje Zajednice srpskih opština.\nOn je podsjetio da su u proteklih šest mjeseci odnosi dvije strane generalno bili stabilni.\nPredstavnik Kine naglasio je da njegova zemlja cijeni rad UNMIK-a i pozvao da se zaštiti osoblje UN.\nUkazao je i da pandemija Kovida-19 predstavlja prijetnju po zdravlje svih etničkih grupa na KiM i ukazao da je Srbija obezbijedila vakcine za KiM u oblastima gdje žive Srbi.\nOn je naglasio da bi međunarodna zajednica trebalo da obezbijedi fer raspodjelu vakcina i poručio da bi obimna vakcinacija trebalo da se sprovede na način koji omogućava uzajamno povjerenje između etničkih grupa.


Zainteresovani koji su želeli da izraze svoje primedbe i zapažanja o stavu RKE su najpre bile pozvani da dostave svoje komentare u pisanoj formi najkasnije do 28. januara u 18 časova.\nNova odluka je doneta radi omogućavanja zainteresovanim stranama da daju komentare na izveštaje objavljene u svrhu javne konsultacije: izveštaj o maksimalno dozvoljenom prihodu (HLM) KOSTT-a i Operatora distributivnog sistema (ODS), kao i konsultativni izveštaj koji predstavlja stavove RKE o tarifnom restrukturiranju potrebnom za podmirenje troškova kupovine električne energije i obnavljanje snabdevanja potrošača strujom.\nKonsultativni izveštaji RKE (na albanskom jeziku) se mogu pročitati i preuzeti OVDE.\nRegulatorna kancelarija za energetiku je objavila ranije ovog meseca konsultativni izveštaj o poskupljenju električne energije, čemu su se usprotivile opozicione stranke u Skupštini Kosova, ali ne i vladajuće Samoopredeljenje. U Prištini je danas bilo protesta zbog očekivanog poskupljenja struje.\nPredlog RKE je da struja poskupi za potrošače koji troše preko 600 kWh mesečno, dok onima koji troše do 800 kWh ili više neće pomoći ni subvencija Vlade Kosova od 75 miliona evra.\nRUE predlaže da se tarifa za potrošače sa 800 kWh utrošene struje poveća na 13,31 evro, dok će oni koji potroše 1.000 kwh imati povećanje na 24,62 evra.\nUkoliko Vlada Kosova ne dodeli subvencije, RKE smatra neophodnim da poveća cenu struje za sve kategorije potrošača, pa i za domaćinstvakoja troše do 600 kWh mesečno.\nTakođe se predlaže da se u tom slučaju primeni tarifa od 0,21 evra/kWh za struju potrošenu po višoj tarifi (tokom dana) i 0,09 evra/kWh za energiju potrošenu po nižoj tarifi (noću).


Novom tehnologijom do vrhunskog kvaliteta proizvoda - Challenge 2 Change\nNovom tehnologijom do vrhunskog kvaliteta proizvoda\nI firma “Vrganj Promet” iz Bužima napraviće iskorak u svom poslovanju zahvaljujući podršci Challenge fonda. Od 1997. godine uspješno uzgajaju, otkupljuji i prerađuju plantažno bobičasto voće, većinom malinu, ali i šumsko voće, gljive i kesten.\nUz pomoć granta u iznosu od oko 58.000 KM, koji im je odobren u okviru prvog javnog poziva, nabavili su opremu za vrhunsku doradu i sortiranje robe, dok je vlastito učešće za realizaciju ovog projekta iznosilo 300.000KM.\n“Veoma smo zahvalni Švedskoj vladi što nam je pomogla da nabavimo savremenu opremu zahvaljujući kojoj ćemo ne samo unaprijediti proizvodnju i preradu, već i uposliti nove radnike. Na ovaj način dodatno smo podstakli zapošljavanje i u primarnoj proizvodnji, kao i podizanje novih zasada od čega koristi ima i šira društvena zajednica”, kažu u ovom preduzeću.\nInače, ova firma na godišnjem nivou otkupi i preradi vlastitim kapacitetima oko 1000 tona pomenutog voća. Firma u periodu berbe i otkupa plantažnog i šumskog voca upošljava 30 do 40 radnika, uglavnom žena. Takođe, sarađuju sa 500 do 600 kooperanata od kojih otkupljuju sve količine proizvedenog bobičastog voća i vrše redovnu isplatu.\nFirma od svog osnivanja sve otkupljene i prerađene količine voća izvozi na inostrano tržište, većinom Švajcarske i Evropske unije i jednim manjim dijelom Turske. Dugi niz godina posjeduju Global Gap i Haccp certifikat i kontinuirano rade na podizanju kvaliteta proizvoda uvođenjem novih tehnologija i inovacija u procesu prerade roba. Zahvaljujući modernom načinu prerade, plod kestena i maline na proizvodnoj liniji automatski obrađuju, odstranjuju primjese – spoljnu i unutrašnju ljusku, nakon čega se kalibrira i zamrzava. Uz pomoć moderne optičke opreme za sortiranje, roba se dorađuje i plasira na tržište sa vrhunskim kvalitetom.


Počeli radovi na uređenju kanala Tulovske reke - Televizija Leskovac\nPočeli radovi na uređenju kanala Tulovske reke\nDecembra prošle godine počeli su pregovori o kapitalnom projektu uređenja rasteretnog kanala Tulovske reke, nakon čega su usledili izrada projektne dokumentacije i uređenje terena, rekao je gradonačelnik Leskovca Goran Cvetanović koji je danas obišao početak radova na uređenju kanala. Rok za završetak poslova je 7 meseci, a ako vremenski uslovi to dozvole, projekat će možda biti realizovan i ranije, rečeno je ovom prilikom.\nUkupna vrednost projekta uređenja kanala u dužini od 2,4 kilometra je 45 miliona dinara. Polovinu ovog iznosa finasira Javno preduzeće „Srbija vode“, a preostalih 25 miliona grad Leskovac. Prema oceni gradonačelnika Cvetanovića reč je o kapitalnoj investiciji.\nU poslednjih nekoliko godina u Leskovcu i okolini nije bilo većih neprilika koje su prouzrokovane poplavama, a nakon završetka i ovih radova, problem plavljenja biće trajno rešen, mišljenja su izvođači radova.\nOvom prilikom naglašeno je da se očekuje i dogovor sa Vladom Republike Srbije, odnosno preduzećem „Srbija vode“, da održavaje kanala ove, inače jako plavne reke, pređe u njihovu nadležnost.\nTags: kanal, Tulovska reka, tulovski kanal\nU Konjinu otkriven spomenik Srđanu Simonoviću\nU naselju Slavko Zlatanović izgrađeno košarkaško igralište u vrednosti od 15 000 evra


Sputnjik lajt efikasan u kombinaciji sa drugim vakcinama - BIGportal.ba\n5 Avgusta, 2021 5 Avgusta, 2021 042\n“Podaci koje je dobilo Ministarstvo zdravlja provincije Buenos Ajres pokazuju da je kombinovana primena preparata Sputnjik lajt sa drugim vakcinama i vakcinacija samo sa dve doze Sputnjik lajt bezbedna – ne postoje ozbiljne nuspojave, vezane za vakcinaciju. Sve kombinacije koje su korišćene tokom istraživanja su bezbedne”, navodi se u saopštenju, preneo je Sputnjik.\nTrenutno, u provinciji Buenos Ajres analizirani su podaci, dobijeni nakon vakcinacije 121 dobrovoljca koji su primili sledeće kombinacije vakcina: Sputnjik lajt i AstraZeneka, zatim Sputnjik lajt i Moderna, Sputnjik lajt i Sinofarm, kao i Sputnjik lajt u kombinaciji sa Sputnjik Lajtom.\n“Ruski fond za direktne investicije predložio je drugim proizvođačima partnerstvo za izvođenje zajedničkog istraživanja kombinovane primene vakcina.\nTakav pristup ima najveću perspektivu za borbu protiv pandemije, uključujući nove sojeve virusa korona koji nastaju po celom svetu, rekao je direktor fonda Kiril Dmitrijev.\n“Vakcina Sputnjik lajt može efikasno da se koristi u kombinaciji sa drugim vakcinama, što potvrđuju istraživanja u Argentini i drugim državama”, dodao je on.\nBrnabić: “Prešli smo 50 odsto vakcinisanog punoljetnog stanovništva”


Centri za socijalni rad: Zaštita zaposlenih i korisnika - svaki sto će imati ovaj uređaj - Infobrif\nCentri za socijalni rad: Zaštita zaposlenih i korisnika – svaki sto će imati ovaj uređaj\nObjavljeno 12.06.2019. u 17:01\nBEOGRAD – U svih 17 odeljenja Centra za socijalni rad u Beogradu postavljeno je ukupno 459 panik tastera i 238 kamera sa ciljem veće bezbednosti zaposlenih i korisnika, a prema rečima zamenika gradonačelnika Beograda Gorana Vesića za to je izdvojeno oko 36 miliona dinara.\n„Grad svakodnevno ulaže sredstva u različite svrhe, a ovo su možda i najkorisnije uložena sredstva jer čine sigurnijim radnike koji rade u Centru za socijalni rad u Beogradu, kao i korisnike tog centra. Nažalost, poslednjih godina smo bili svedoci veoma neprijatnih i tragičnih događaja u gradskom centru za socijalni rad koji su rezultirali ljudskim žrtvama“, rekao je Vesić.\n„Svaki radni sto u gradskom centru za socijalni rad ima svoj panik taster što znači da je osoba koja radi za tim stolom potpuno zaštićena u smislu ako se desi bilo kakva neprijatna situacija, pritiskom na panik taster o tome obaveštava radnike obezbeđenja koji se nalaze u tom objektu. Oni istog časa dobijaju informaciju u kojoj se kancelariji dešava problem i mogu da intervenišu“, pojasnio je Vesić.\nČučković: Od sutra onlajn uvid u stanje na Obrenovačkom…\nPokušao da obije stanove, kamere snimile lopova sa pajserom\nKamere za prepoznavanje lica već u Beogradu zbog ovog udesa\n„Mi smo jedini koji to imamo i verujem da će i drugi slediti naš primer jer je ovo zaista neophodno“, dodao je Vesić.\n„Prioritet nam je bezbednost naših zaposlenih, ali i korisnika“, rekla je ona i zahvalila zameniku gradonačelnika i načelnici Gradske uprave Sandri Pantelić na pomoći i podršci koji svakodnevno daju Sekretarijatu za socijalnu zaštitu kako bi se i ubuduće nastavilo sa ovakvim projektima.\nCentri za socijalni radkamerepanik tasteri\nStravično: Poznati bloger poginuo dok je snimao klip, ovo su njegove poslednje reči (VIDEO)\nSlužbenik ministarstva falsifikovao isprave za novac, otkriveno da je uradio i ovo\nČučković: Od sutra onlajn uvid u stanje na Obrenovačkom putu


Irak: Snage IS zauzele komandni centar u Ramadiju\nMilitanti Islamske države (IS) osvojili su u nedelju komandni centar iračke vojske za provinciju Anbar u glavnom gradu te provincije Ramadiju, što ih dovodi na korak od osvajanja samog grada, izjavio je Muhanad Haimur, portparol i savetnik guvernera Anbara.\nNa pitanje kolike su bile žrtve u ovom sukobu, Haimur je rekao kako nema precizne podatke, ali da se procenjuje da je u poslednja dva dana u Ramadiju poginulo najmanje 500 civila i pripadnika bezbednosnih snaga, prenosi AFP.\nBorci IS su, inače, u četvrtak i petak organizovali talas napada automobilima bombama uz pomoć kojih su preuzeli kontroli nad većim delom Ramadija.\nHaimur naglašava kako Ramadi ipak još uvek nije pao jer se "ljudi još uvek bore u nekim njegovim kvartovima".\nS druge strane, policijski pukovnik Džabar al-Asafi je u telefonskom javljanju saopštio kako su se iz Ramadija glavnim autoputem u pravcu zapada povukle vladine vojne snage i policija i da IS kontroliše najvažnije puktove u gradu.


/ INSTANT / Meho Rekić podržao akciju kupovine stolica za NK Jedinstvo u vrijednosti od 5000 KM\nBiscani.net23.08.2018. u 18:51\nBišćanin Meho Rekić nastavlja pozitvno da iznenađuje javnost Bosne i Hercegovine, ali i Unsko-sanskog kantona. Pored toga što je proglašen najmenadžerom godine zbog toga što je nekadašnjeg giganta Tehničko-remontni zavod Hadžići spasio od sigurnog stečaja i gašenja, Rekić planira i da pokrene namjensku proizvodnju u Bihaću, a danas je nanovo iznenadio Bihać i javnost Unsko-sanskog kantona, nastavivši niz pozitivnih akcija i priča.\nKako javlja oficijelna fejsbuk stranica Nogometnog kluba Jedinstvo iz Bihaća, Rekić je ovom klubu donirao vrlo vrijednu donaciju podržavši akciju obnavljanja stolica na stadionu pod Borićima.\n-Nas Biscanin Meho Rekic jedan od najuspjesniji menadzera u Bosni i Hercegovini koji je Tehnicko-remotni zavod Hadzici digao iz pepela i u kratkom vremenu postao cudo bosanskog rada. Podrzao je akciju kupovine stolica za nase NK Jedinstvo u vrijednosti od 5000 KM (200 stolica) sto je dosada i najveca upalata !!!!\nPored ove uplate, gospodin Rekić je najavio da će u narednom periodu još više podržati rad NK Jedinstvo Bihać, naročito akciju kupovine stolica- objavili su na zvaničnom fan pejdžu kluba


FAUČI: SAD će se pridružiti mehanizmu KOVAKS | Ekspres.net\nSjedinjene Američke Države pod predsednikom Džoom Bajdenom nameravaju da se pridruže mehanizmu KOVAKS koji za cilj ima isporuku vakcina siromašnim zemljama, rekao je danas Svetskoj zdravstvenoj organizaciji (SZO) Bajdenov glavni medicinski savetnik Entoni Fauči.\n“Predsednik Bajden će kasnije danas izdati direktivu koja uključuje nameru Sjedinjenih Američkih Država da se pridruže KOVAKS-u i podržaće ACT- Ubrzivač u unapređivanju multilateralnih napora za vakcinu protiv kovid-19, terapijsku i dijagnostičku distribuciju, nepristrasan pristup i istraživanje i razvoj”, rekao je Fauči za Izvršnom odboru SZO, preneo je Rojters.\nOn je rekao da će SAD ostati članica SZO.\nGeneralni direktor SZO Tedros Adhanom Gebrejesus pozdravio je nameru SAD rekavši da je to dobar dan za SZO i dobar dan za globalno zdravlje.\nBajdenov prethodnik Donald Tramp prekinuo je finansiranje SZO, gde su SAD najveći donator i najavio postupak povlačenja iz Agencije u julu 2021.\nTags amerikaentoni faucikoronavirusKovaksSAD\nU SVETU 13 MILIONA ZARAŽENIH: Širom Amerike se uvode stroge mere U SAD VIŠE OD 140.000: Od koronavirusa u svetu umrlo više od 600.000 ljudi U SAD milion novoobolelih od koronavirusa za nedelju dana Fauči zove građane da “budu deo rešenja” i da se vakcinišu


Uskoro raspisivanje konkursa za dodelu kredita za nezaposlene\nPomoćnik ministra finansija Goran Anđelić podsetio je danas da će u martu biti otvorena posebna kreditna linija, tzv. mikrokrediti, u iznosu od 5 hiljada do 20 hiljada eura, za nezaposlene, u cilju osnivanja sopstvenog biznisa.\n«U toku meseca marta biće raspisan veliki nacionalni konkurs za dodelu kredita za nezaposlene», rekao je Anđelić i dodao da je u budzetu za ovu godinu predviđeno 7,5 miliona evra za ovu namenu, uz napomenu da će kredite odobravati Fond za razvoj.\nPrema njegovim rečima, kredit je izuzetno povoljan, sa periodom vraćanja od tri do pet godina, s tim što je jedna godina period počeka, a kamatna stopa iznosi jedan odsto godišnje.\nGovoreći o načinu konkurisanja za odobravanje ovih kreditnih sredstva, Anđelić je objasnio da je\npotrebno da se sva zainteresovana lica obrate Fondu za razvoj, gde će popunjavanjem odgovarajućih\nobrazaca, podnositi zahtev za mikrokredit.\n«Osnovni kriterijum selekcije onih kojima će sredstva biti odobrena biće broj lica koja će se zaposliti na ovaj način», rekao je Anđelić i dodao da će korišćenje ovih sredstava biti kontrolisano, a da će nezaposleno lice tri meseca posle odobravanja kredita Fondu za razvoj morati da dokaže da se registrovalo kao zaposleno.\nAnđelić je, takođe, podsetio na zajednički projekat Ministarstva finansija i Narodne banke Srbije koji se sastoji u definisanju strategije izvoza.\nOn je, s tim u vezi, izrazio očekivanje da će zakon o Agenciji za osiguranje i finansiranje izvoza proći u Skupštini Srbije do kraja marta, a da bi do leta ova institucija počela da radi.\n«Agencija će obavljati dva posla, osiguravaće izvoz i finansiraće izvoz po veoma povoljnim uslovima i kamatni stopama», rekao je Anđelić.\nOn je dodao da će nadležni iz Ministarstva finansija u ponedeljak održati sastanak\nsa dvadesetak najvećih izvoznika iz Republike Srbije na kome će razmenili mišljenja, sugestije i stavove o pomenutoj strategiji.\nAnđelić je, takođe, naveo da je Ministarstvo finansija uputilo paket sistemskih zakona\nVladi Srbije: zakon o Agenciji za osiguranje depozita, zakon o osiguranju depozita, zakon o stečaju i likvidaciji banaka i društava za osiguranje i zakon o izmenama i dopunama zakona o osiguranju.\nVladimir Ilić, direktor Poreske uprave, podsetio je sve obveznike PDV-a da su i ovog meseca u obavezi da podnesu poresku prijavu.\nOn je, takođe, podsetio i da je 15. marta krajnji rok za podnošenje prijava za godišnji porez na dohodak građana.\nIlić je na konferenciji najavio i novu nagradnu igru, pod nazivom «Najsrećniji račun», napominjući da će uslovi za učestvovanje u nagradnoj igri biti objavljeni za nekoliko dana.


Pet banaka učestvuje u 1000+ projektu | Ekonomist\nNa javni poziv u okviru treće faze projekta „1000+” prijavilo se pet banaka, saopšteno je iz Ministarstva održivog razvoja i turizma.\nIz tog resora su naveli da su se na poziv prijavile NLB Montenegro banka, Societe General Montenegro, Crnogorska komercijalna banka, Lovćen i Erste banka.\n“Javnim pozivom za banke koji je raspisan 27. aprila i završen danas, definisani su ključni uslovi: fiksna kamatna stopa do 2.99 odsto, period otplate do 20 godina bez obaveznog učešća, dok će obrada kredita iznositi do 0.3 odsto”, navodi se u saopštenju.\nIz tog resora su kazali da planiraju da javni poziv za građane bude objavljen tokom juna, u zavisnosti od dobijenih ponuda komercijalnih banaka, građevinskih firmi, fizičkih i pravnih lica i same obrade ovih podataka.\nOni su podsjetili da je spisak dokumentacije koju građani treba da prikupe objavljen na sajtu www.1000plus.me.\n“Podsjetimo, u projektu „1000+” mogu učestvovati svi građani Crne Gore koji nemaju riješeno stambeno pitanje i koji ispunjavaju propisane uslove. Kada je riječ o dugoročnim hipotekarnim kreditima, oni će se dodjeljivati sljedećim ciljnim grupama: 40 odsto korisnicima čiji je član porodičnog domaćinstva zaposlen u javnom sektoru, 30 odsto bračnim supružnicima kod kojih oba supružnika imaju do 35 godina života i 30 odsto ostalim građanima Crne Gore koji ispunjavanju uslove projekta a ne pripadaju prethodno navedenim ciljnim grupama”, navodi se u saopštenju.\nIz Ministarstva su naveli da su prioritet, u skladu sa Zakonom o socijalnom stanovanju imaju porodična domaćinstva koja su samohrani roditelji, odnosno staratelji, lica sa invaliditetom, porodična domaćinstva čiji je član osoba sa invaliditetom, porodična domaćinstva sa djecom sa smetnjama u razvoju, mladi koji su bili djeca bez roditeljskog staranja i žrtve nasilja u porodici.\n“Projekat „1000+” predstavlja šansu za sve građane Crne Gore, koji ispunjavaju definisane kriterijume, da sebi i svojoj porodici obezbijede stan po najpovoljnijim uslovima na tržištu”, zaključuje se u saopštenju.


Predlozi za dopunu Nacrta Zakona o izmenama i dopunama Zakona o nacionalnim savetima nacionalnih manjina u oblasti informisanja na jezicima nacionalnih manjina | Centar za Praktičnu Politiku\n/Predlozi za dopunu Nacrta Zakona o izmenama i dopunama Zakona o nacionalnim savetima nacionalnih manjina u oblasti informisanja na jezicima nacionalnih manjina\nPosted on December 12, 2013 by pcadmin wrote in Sandžak i Jug Srbije. It has 0 Comment.\n1. U članu 10, stav 1, tačka 6 – brisanje reči „obaveštavanja“;\n2. Brisanje članova 19. i 20. u Zakonu;\n3. U članu 24, brisanje tačke 3. stava 1.\nZakon o nacionalnim savetima propisuje da nacionalni saveti imaju pravo da osnivaju „ustanove i privredna društva za obavljanje novinsko-izdavačke i radio-televizijske delatnosti, štampanja i reprodukcije snimljenih medija i vršiti prava i obaveze osnivača“. U stavu 2 istog člana propisuje se mogućnost da republika, pokrajina, odnosno lokalna samouprava prenesu osnivačka prava na nacionalni savet, kada su u pitanju mediji koji „u celini ili pretežno vrše informisanje na jeziku nacionalne manjine“.\nPravo pripadnika nacionalnih manjina da budu informisani na svom jeziku je nesporno i mnogim dokumentima zagarantovano pravo. Međutim, ono ne podrazumeva državu i institucije osnovane od strane države kao vlasnike medije. Vlasnička struktura medija tesno je povezana sa drugim ljudskim pravom – pravom na slobodu informisanja. Jedan od lakših i popularnijih načina da se ovo pravo ugozi je upravo državna kontrola medija, koja se najefikasnije ostvaruje putem vlasništva.\nČak i kada je država vlasnik, kao u slučaju javnih servisa, postavljaju se brojna ograničenja da bi se sprečila kontrola političara nad informacijama i njihovim objavljivanjem. Upravni odbor javnog servisa bira nezavisno regulatorno telo u kom sede predstavnici različitih društvenih grupa, izabrani po postupku koji treba maksimalno da ograniči upliv političkih stranaka. Sve ove garancije neophodne su da bi se mediji zaštitili od pritisaka i da bi se obezbedile pretpostavke za nezavisno i nepristrasno informisanje. Te pretpostavke ne garantuju automatski nezavisnost, ali su, pravnim jezikom rečeno, potreban, iako ne dovoljan uslov.\nSrbija je odabrala veoma loš model implementacije prava na informisanje na manjinskim jezicima. Skoro sva ovlašćenja, uključujući i pravo vlasništva dati su nacionalnim savetima nacionalnih manjina. Ova tela biraju se na izborima, u njima sede uglavnom predstavnici političkih stranaka i nema sumnje da su u pitanju klasični politički organi. Nije jasno zašto je ovakvim telima dato ovlašćenje koje je istovremeno uskraćeno svim drugim državnim organima.\nIako nema sumnje da postoji poseban javni interes da pripadnici nacionalnih manjina budu informisani na svom jeziku, to nema nikakve direktne veze sa vlasništvom nad medijima. Posebno, jer i medijska strategija iz 2011. godine obavezuje državu i lokalne samouprave da iz budžeta sufinansiraju medijske sadržaje na jezicima manjina. Ovi sadržaji mogu biti proizvod bilo kog medija i ne postoji opravdanje da se umesto jasnog i transparentnog konkursnog finansiranja najboljih medijskih sadržaja daje novac za izdržavanje medija u vlasništvu nacionalnih saveta.\nPored načelnog problema ovakvog modela i dosadašnja praksa pokazuje da cilj – nezavisno i nepristrasno informisanje na jezicima manjina – nije ostvaren. Štaviše, većina ovih medija pretvorena je u partijske biltene vladajućih stranaka u Nacionalnim savetima, kvalitet im rapidno opada i time sve više gube svoju publiku. Ovim se dodatno ugrožava pravo na informisanje na sopstvenom jeziku. Pritisci na medije i njihovu uređivačku politiku često su vrlo otvoreni i surovi. Najpoznatiji primer je smena Čabe Presburgera, urednika lista na mađarskom jeziku Magyar So, koga je smenio Nacionalni savet Mađara u junu 2011. godine jer nije dovoljno pratio rad te stranke i njenih funkcionera.\nU oblasti upravljanja ustanovama Zakon, između ostalog, nacionalnim savetima omogućava da formulišu kriterijume za izbor odgovornog urednika programa na manjinskom jeziku u javnim servisima, da predloži izbor jednog od kandidata za ovu funkciju, ali i da da svoje mišljenje o izboru UO, članova programskih odbora i generalnih direktora oba javna servisa u Srbiji (Srbije i Vojvodine) ukoliko emituju program na manjinskim jezicima.\nNa ovaj način nacionalnim savetima daje se direktna mogućnost da utiču na izbor čelnih ljudi javnih servisa, čime se ozbiljno dovodi u pitanje princip nezavisnosti i profesionalnosti urednika. Urednike bira Upravni odbor javnog servisa na osnovu konkursa. Na ovaj način postavljena je bar osnovna garancija da se političke stranke umešaju u izbor odgovornih urednika. Taj princip potpuno je ignorisan u Zakonu o nacionalnim savetima. Saveti, u kojima sede predstavnici političkih stranaka, formulišu kriterijume za izbor odgovornih urednika i na kraju predlažu i samog urednika od ponuđenih kandidata.\nI u nacrtu novog Zakona o javnim medijskim servisima posebno je naglašena institucionalna autonomija javnih servisa u okviru koje spada i izbor rukovodilaca i glavnih i odgovornih urednika. U delu u kom se reguliše izbor članova UO, programskih saveta i generalnih direktora javni servisa nema ni reči o nacionalnim savetima niti o njihovoj ulozi.\nBez obzira na kom jeziku informiše javnost, dužnost je svakog medija, uključujući javne servise, da to čini poštujući osnovne principe profesije i slobodu informisanja. Obaveza države je da obezbedi uslove za ostvarivanje slobode informisanja, bilo na jeziku većinske ili manjinskih zajednica. Zakonodavac ne može da se poziva na prava nacionalnih manjina kada krši slobodu informisanja. Dva režima zaštite slobodnog i profesionalnog novinarstva, jedan za većinsku, a drugi za manjinske zajedice, potpuno je neprihvatljiv u demokratskom društvu. Javni servis mora da obezbedi informisanje na jezicima manjina, ali i da promoviše kulturu različitosti i interkulturalnost kroz svoje programe. To znači da ovo načelo mora da se primenjuje bez obzira na jezik na kom se program emituje. Stranačka kontrola i mešanje u programsku politiku upravo urušavaju ovaj princip.\n Zakon o nacionalnim savetima, član 19, stav 1\n Ibid, stav 2\n Zakon o nacionalnim savetima, član 20, stav 3.\n Ibid, član 20, stav 4.\n Ibid, član 20, stavovi 1. i 2.\n Nacrt Zakona o javnim medijskim servisima, član 5.\nZaustaviti haos u školama u Sandžaku\tOtvoreno pismo Kuće ljudskih prava javnoj tužiteljki


EVROPA STANDARD - AMC Srbija\nEVROPA STANDARD Paket\nPaket idealan za vozače koji voze po Evropi, samo za 3490rsd godišnje./*Evropa Standard Paket trenutno možete poručiti po akcijskoj ceni od 3190rsd godišnje putem interneta!\nAMC je partner velike organizacije "Europ Assistance" koja u oblasti tehničke i putne asistencije uspešno posluje već 50 godina. Dakle, na pomoć na putu sa AMC karticom možete da računate na internacionalnu pokrivenost našim uslugama odnosno na pomoć na putevima širom Evrope i Srbije. EVROPA STANDARD paket možete naručiti popunjavanjem formulara.\nEVROPA STANDARD Paket sadrži:\n1x šlepanje do 300e (cela Evropa)\n1x šlep iz Evrope do kuće\n1x hotelski smeštaj plaćen (do 60e po osobi)\n1x prevoz putnika do Srbije\n1x šlepanje do 60km (Srbija)\n1x popravka na licu mesta (Srbija)\n1x prevoz svih putnika (Srbija)\n1x hotelski smeštaj plaćen (Srbija)\n1x pravni savet\nPREMIJUM SRBIJA paket - 2990,00 rsd\nEVROPA STANDARD paket - 3490,00 rsd\nEVROPA PREMIJUM paket - 4990,00 rsd\nMULTI SRBIJA paket - 3990,00 rsd\nMULTI EVROPA paket - 5990,00 rsd\nPoruči EVROPA STANDARD PAKET\n*2990 rsd / 3490 rsd\nŽelite MOTO DODATAK?\n-10% PO PREPORUCI\nUslovi korišćenja EVROPA STANDARD Paket.


Commercium :: Vesti - Makroekonomska kretanja u Srbiji\nNAJNOVIJA MAKROEKONOMSKA KRETANJA U REPUBLICI SRBIJI\nNakom sveske ekonomske krize, počev od 2008. godine na ovamo, ukupna ekonomska kretanja u Republici Srbiji su bila ispod mogućnosti, odnosno ispod potencijalnog bruto domaćeg proizvoda, da bi u 2018. godini bila povoljnija nego u navedenom prethodnom periodu. Od 2008. do 2017. godine, prosečna stopa realnog rasta bruto domaćeg proizvoda (BDP) u nas je iznosila 1,3% godišnje, pri čemu je u 2016. godini iznosila 3,3%, a u 2017. godini 2,0%. Prema procenama Ministarstva finansija (MFIN) u okviru Programa ekonomskih reformi Vlade Srbije, u 2018. je preliminarno procenjen rast realnog BDP na nivou od oko 4.2% u odnosu na prethodnu godinu.\nPreliminarna procena MFIN je da je BDP u 2018. godini iznosio oko 5.074 milijardi dinar prema 4.754 milijardi dinara u 2017. godini. Obračunato u evrima, BDP je u 2018. godini iznosio oko 41,5 milijardi evra, prema oko 39,2 milijarde evra u 2017. godini.\nU 2018. godini je povećana proizvodnja u industriji za 1,3%, a nakon suše u 2017. godini, povećana je proizvodnja u poljoprivredi, a takođe u građevinarstvu i ostalim privrednim delatnostima.\nUkupna zaposlenost je, prema preliminarnim podacima RZS, u novembru 2018. godine iznosila 2.076 hiljada, a nezaposlenost oko 549 hiljada lica.\nNakon znatnog fiskalnog deficita u periodu od 2006. do 2016. godine, prema podacima MFIN, u protekle dve godine je ostvaren suficit, meren na konsolidovanom nivou.\nKamatne stope Narodne banke Srbije su smanjene na 3,5% u 2017. i 3% u 2018. godini. To je dovelo do smanjenja aktivnih i pasivnih kamatnih stopa na domaćem tržištu. Prema podacima MFIN i NBS, javni dug i spoljni dug su krajem 2018. godine još uvek bili na visokom nominalnom nivou od 23,0 i 26,5 milijardi evra, respektivno.\nInflacija je u protekle 4 godine na nivou od oko 2-3% godišnje, uz realnu aprecijaciju deviznog kursa dinara u 2017. godini od 7.6% i 0,2% u 2018. godini.\nSpoljnotrgovinska razmena je u porastu, pri čemu je u poslednjoj deceniji ostvaren brži rast uvoza od izvoza i znatan trgovinski deficit i uz smanjenje pokrivenosti uvoza izvozom.\nPrema podacima NBS, strane direktne investicije su u 2018. godini bile u porastu.


DAČIĆ: Ne treba nam nikakva nagrada, mesto nam je u EU | Ekspres.net\nRegionu treba jača uloga i veći angažman u EU, inače Unija neće biti taj tip sna, slobode i demokratije kakvoj smo težili, poručio je šef diplomatije Ivica Dačić.\nOn je na sastanku ministara spoljnih poslova zemalja Procesa saradnje u Jugoistočnoj Evropi dodao da je Srbiji i celom regionu mesto u EU.\n“U tom smislu, nemamo nerealna očekivanja, nama ne treba nikakva nagrada EU, već samo pravedna valorizacija onoga što smo postigli; da bude primećen i uvažen napor koji ulažemo u ovaj proces. Smatramo da je Srbiji, ali i celokupnom regionu, mesto u EU. Bez integrisanog zapadnog Balkana ni evropski prostor nije kompletan. Usudiću se da kažem da nam je potrebna jača uloga i veći angažman EU, inače Evropa neće biti taj tip sna, slobode i demokratije kakvoj smo težili”, naveo je Dačić.\nPovezane vesti – Vučić: Dogovorili bismo se sa Prištinom da su nas pustili na miru\nNaveo je da Srbija prolazi kroz brojne i sveobuhvatne reforme u gotovo svim segmentima društva i da je u tom smislu naš evropski put dodatno olakšao proces postepenog usklađivanja “našeg sistema sa standardima EU”.\n“Usvajanje i dostizanje tih standarda jedan je od najvažnijih prioriteta Vlade Republike Srbije. Reforma našeg društva, neodvojiva je od procesa evropskih integracija, a napredak u reformama trebalo bi da prati i napredak na putu integracija. Cilj nije i ne može da bude samo puko otvaranje poglavlja, već je cilj dostizanje standarda i njihovo zatvaranje”, podvukao je šef srpske diplomatije.\nMeđutim, kako je istakao, Srbija u odnosu na druge ima još jedno dodatno poglavlje, odnosno obavezu, a to je normalizacija odnosa sa Prištinom.\nTags euivica dacickosovosamitšed diplomatije\nDAČIĆ: Otkazivanje Pariza poraz, ali najmanje Srbije Dačić: U Berlinu neće biti rešenja o Kosovu, jer Srbija ne popušta pod pritiscima ČEPURIN: SAD su od Kosova napravila “Ambasadorstan” i nosač aviona “Bondstil” Jeremić: Dačićev nastup jedan od boljih u UN, ali je važnije ono što nije rekao


Vesti online / Vesti / Svet / Šojgu: Amerika koristi teroriste da ostvari ciljeve\nPlanovi militanata su propali: Sergej Šojgu\nTo je saopštio ministar odbrane Rusije Sergej Šojgu na samitu Šangajske organizacije za saradnju, a prenosi Sputnjik.\n- S vremena na vreme taj faktor se koristi kao provokacija kako bi se posejao haos među stanovništvom i u međunarodnoj zajednici se stvorila lažna slika o konfliktu. Poslednji primer je očigledno izmišljeni hemijski napad u sirijskom gradu Dumi - naglasio je Šojgu.\n- U ovom trenutku stvoreni su svi uslovi za obnovu Sirije kao jedinstvene, nedeljive države. Međutim, za postizanje tog cilja potrebno je da preduzmu napore, ne samo Rusija, već i druge članice međunarodne zajednice - saopštio je on.\n* Makron pre posete Trampu, ipak telefonirao Putinu\n* Ove sile se bore protiv "negativnog ponašanja Rusije"\n- Svedoci smo transformacije međunarodnih odnosa, njihovog prelaska na multipolarni sistem koji karakteriše preraspodelu sfera uticaja i oštru konkurenciju za regionalno i globalno liderstvo. U tim uslovima SAD žele da sačuvaju ulogu hegemona u međunarodnim poslovima, iskoriste sva sredstva, uključujući vojna, podstiču zemlje na novu trku u naoružanju - objasnio je Šojgu.\n- Situacija se komplikuje jer teroristi koriste savremeno naoružanje, među kojima su dronovi - zaključio je ruski ministar.\n- Dronovi koje primenjuju militanti u Siriji mogu da dejstvuju na rastojanju od preko 100 kilometara. Oni ne mogu biti napravljeni bez tehničke pomoći razvijenih država. Upotreba takvih sredstava u gusto naseljenim mestima može imati katastrofalne posledice - izjavio je Šojgu.\nSVET Ruska bolničarka poginula u Alepu\nSVET "Nemačka će nastaviti da pritiska Rusiju zbog Sirije"


Brisanje fascikle u usluzi Outlook.com - Outlook\nMožete da izbrišete fascikle koje pravite u Outlook.com. Kada izbrišete fasciklu, sve poruke u fascikli se takođe brišu.\nAko ne možete da vidite fascikle e-pošte, uverite se da fascikle nisu skupljene. Izaberite stavku > Fascikle da biste razvili listu fascikli.\nPostoji tekući problem gde neke fascikle možda više neće biti vidljive na listi „Fascikle“. Možete da pronađete stavke sačuvane u fasciklama koje nedostaju pomoću pretrage. Znamo za ovaj problem i radimo na njegovom rešavanju.\nU levom oknu kliknite desnim tasterom miša na fasciklu ili potfasciklu koju želite da izbrišete i izaberite stavku Izbrišite fasciklu > OK.\nKada izbrišete poruku, ona se prvo premešta u fasciklu „Izbrisane stavke“. Možete ostaviti poruke tamo dok ih ne uklonite ili podesiti program Outlook.com da automatski prazni fasciklu „Izbrisane stavke“ kada se odjavite.\nU okviru Opcije poruke, potvrdite izbor u polju za potvrdu pored stavke ispraznite moju fasciklu "Izbrisane stavke".


Konverzija - Blic Online\nGlavni izraelski rabin: Ivanka Tramp je za mene Jevrejka\nGlavni izraelski sefardski rabin Jicak Jozef smatra da je konverzija u judaizam Ivanke Tramp, kćerke novoizabranog predsednika SAD, koja je ove godine dovedena u pitanje, validna i da nisu potrebna dalja objašnjenja, ni provere.\nMinistarstvo: Uradjeno 158 konverzija, prihod 400 miliona dinara\nMinistarstvo gradjevinarstva, saobraćaja i infrastrukture Srbije saopštilo je danas da su opštine i gradove u poslednja četiri meseca od naknada za pretvranja prava korišćenja zemljišta u pravo svojine zaradile nešto više od 357 miliona dinara.\nTURISTI OPREZ Kako da u inostranstvu plaćate karticom, a da vas ne POKRADU\nAko vam bankomat ili prodavac u inostranstvu ponude da, pri podizanju novca ili plaćanju karticom, na "licu mesta" konvertuju iznos iz evra u dinare, nemojte to da prihvatite.\nPOSTUPAK PROTIV HRVATSKE Konverzija kredita u švajcaracima omča oko vrata Zagreba\nEvropska komisija, nakon učestalih upozorenja, pokrenula je postupak protiv hrvatske vlade o povredi prava EU zbog konverzije kredita iz švajcarskih franaka u evre, piše Jutarnji list.\nPoljska vlada odustaje od konverzije kredita u švajcarcima?\nPoljska vlada razmatra da odustane od planova da prisili banke na konverziju kredita u švajcarskim francima u zlote, u korist zakona koji bi omogućio dužnicima da povrate deo troškova po kreditu ili da se u potpunosti povuku iz ugovora, rekla su dva izvora za agenciju Rojters.\nStrane banke najavile tužbu protiv hrvatske vlade\nMihajlović: Odblokiraćemo gradnju i pre rešavanja konverzije\nNovim Zakonom o planiranju i izgradnji, koji će se tokom novembra naći u skupštinskoj proceduri, biće dozvoljena gradnja i na lokacijama sa pravom korišćenja zemljišta, izjavila je danas potpredsednica vlade i ministar građevinarstva, saobraćaja i infrastrukture Zorana Mihajlović.\nOd 1,5 miliona nelegalno izgrađenih objekata u Srbiji, 20 odsto će morati da bude srušeno, izjavila je danas ministarka građevine i saobraćaja Zorana Mihajlović.\nZakon o planiranju i izgradnji kasni zbog konverzije\nMinistar privrede Željko Sertić izjavio je danas da novi zakon o planiranju i izgradnji kasni jer nije rešen problem konverzije zemljišta.\nIlić: Konrverzija zamljišta uz nadoknadu od 80 odsto\nNacrt zakona o uredjenju prostora i izgradnji predviđa konverziju prava svojine u pravo vlasništva zemljišta uz naknadu od 80 odsto tržišne cene po proceni Poreske uprave, rečeno je danas na javnoj raspravi tog nacrta.\nOd kako je “Simpu” blokiran račun, prema saznanjima “Blica”, u dva dana, u petak i ponedeljak, povučeno je svega oko 7,6 miliona dinara od ukupno 1,2 milijarde koliko se od te firme potražuje za neplaćene doprinose. Zbog spornog povlačenja, poznavaoci poreske problematike sumnjaju da je neko “na vreme sklonio pare na račune kćerki firmi koji zasad nisu blokirani”.


Menadžment teniskog kluba\nU ovom tekstu predstavljena je i predložena organizacija teniskog kluba, koji je organizovan po principu proste organizacione strukture koja je karakteristična za mlade ili tek formirane sportske organizacije (klubove) a čije se poslovanje zasniva na misiji i ciljevima.Svrha ovog teksta jeste da posluži za sticanje osnovn...\nSportski menadžeri deluju u etički visoko vrednovanoj oblasti sociokulturne i poslovne prakse. Prenebregavanje ovog aspekta sportskog menadžmenta može da rezultira gubljenjem poverenja u misiju sportske organizacije pa i sporta u celini. Pcoces menadžmenta u sportu zato mora neprekidno da uvažava ovaj etički aspekt spo...\nPlanerska radionica u sportskoj organizaciji\nBez obzira na raznovrsnost sportskih klubova i načina na koji članstvo u njima učestvuje (aktivisti, vežbači, treneri, funkcioneri, volonteri, gledaoci, navijači), kod svih klubova se javlja potreba da budu dobro organizovani radi vođenja njihovih aktivnosti. Najefektivniji način da se ta potreba zadovolji jeste uklju...\nMenadžment je proces cikličnog kretanja kroz pet funkcija koje menadžeri realizuju pripremajući, izvodeći i kontrolišući kretanje organizacije ka ostvarivanju njenih ciljeva. U užem smislu, sportski menadžment kao akademska disciplina obuhvata područja znanja o menadžmentu koja su se iskristalisala u praksi upravlj...\nFunkcija organizovanja u sportu\nBez obzira na raznovrsnost sportskih klubova i načina na koji članstvo u njima učestvuje (aktivisti-vežbači, treneri, funkcioneri-administrativci, volonteri, gledaoci-navijači), kod svih klubova se javlja potreba da budu dobro organizovani radi vođenja njihovih aktivnosti. Najefektivniji način da se ta potreba zadovol...\nRezultati istraživanja poslova koje obavljaju sportski menadžeri pokazuju da osnovu tog zanimanja karakterišu: zadaci, sposobnosti i znanja. Aktivnosti koje su neophodne da bi menadžeri sportskih klubova odgovorili ciljevima i svojoj profesionalnoj misiji, obuhvataju: konceptualne zadatke i reševanje problema sa naglaše...


Jovović: Donirajte krv, jer krv život znači - Vijesti | Radio Televizija Budva - Budva Crna Gora\nDruštvo dobrovoljnih davalaca krvi Radivoje Pima proteklog vikenda organizovalo je lokalnu akciju na kojoj je prikupljeno 26 jedinica dragocjene tečnosti.\nCilj akcije, prije svega, bio je da se skrene pažnja na davaoce u Budvi, kao i da se probudi svijest gradjana o značaju doborovoljnog davanja krvi, kazao je predsjednik Društva Nenad Jovović.\n“Tokom poslednjih osam mjeseci, prema statističkim podacima dali smo namjenski 150 jedninica krvi. Naše Društvo koje je nekada brojalo oko 400 aktivnih članova, trenutno ima oko 200. Želja nam je bila da skrenemo pažnju, da kroz naše kolektive pokušamo da skupimo što više jedinica, ali I da povećamo broj aktivnih davaoca krvi u Budvi”, istakao je Jovović.\nOn se zahvalio svima koji su uzeli učešće u lokalnoj akciji, posebno budvanskim Vatrogascima koji su se odazvali prvi, kao i vaterpolistima Budvanske rivijere, pozivajući sve zainteresovane da se priključe Društvu.\n“Svi gradjani koji bi željeli da postanu članovi našeg Društva, mogu doći u novu kancelariju u prostorijama budvanskog Crvenog krsta, svakog radnog dana od 8 do 12 sati, gdje će dobiti sve potrebne informacije, naveo je Jovović podsjećajući, da se krv čuva samo 32 dana.\n"Tako da je cilj, da se kroz manje a učestalije akcije prikupi što više ove dragocjene tečnosti koja život znači" poručio je Jovović.


1996/07/08 20:44 BORBA ZA AUTORSTVO\nMON, 08 JUL 1996 20:44:43 GMT\nPodele oko Tetovskog Univerziteta\nBORBA ZA AUTORSTVO\nAIM, Skopje, 08.07.1996\nOno szo je bilo poznato samo uzem krugu ljudi u kuloarima albanskog "dela" politicke arene u Makedoniji da se rektor Tetovskog Univerziteta, dr. Fadilj Sulejmani i vodstvo najvece albanske politicke partije u Makedoniji, Partije za Demokratski Prosperitet (PDP) ne podnose bas najbolje, ovih dana je konacno izbilo na povrsini, i to punom zestinom. Na godisnjem sobranju tetovskog ogranka konkurentske Partije za demokratski prosperitet Albanaca (PDPA, koja je nastala nakon rascepa u PDP-u 1994), rektor Tetovskog Univeziteta je optuzio PDP, posebno njenog lidera, Abdurrahmana Alitija, da je njena podrska ozvanicenju univerziteta lazna, te da ova partija radi na marginalizaciji UT. Rangirajuci razlicito albanske partije po njihovim zaslugama za osnivanje TU, rektor Sulejmani u jednoj naknadnoj izjavi za sredstva informisanja je kao najzasluznije oznacio PDPA i Narodnu Demokratsku partiju (NDP), koje trenutno cine parlamentarnu koaliciju i ostra su opozicija PDP koja ucestvuje u koalicionoj vladi. Da bi dokazao svoju tezu, cinjenicu da je univerzitet osnovan u sedistu PDP i da je njen lider prvopotpisani na odluci o osnivanju, rektor UT naziva slucajnostima istovremeno optuzujuci pojedine clanove vodstva ove partije da su na svaki nacin izbegavali potpisivanje. U svom "ispovedanju greha" koji je "ucinio" sa PDP, pored toga i time sto se u najvisim organima univerziteta nalaze ljudi iz vrha PDP-a, rektor TU je bez dvojbe izjavio da je jedinstvena namera bila da se ti ljudi, posto su bliski sa vlastima, iskoriste za organiziranje dijaloga o ozvanicenju TU. Pri svemu ovome, rektor nije zaboravio da optuzi PDP zbog ucesce u izvrsnoj vlasti ocenjujuci da ona zapravo sluzi toj istoj vlasti.\nO tezini ovog udarca koji je pretrpela ova partija govori i cinjenica da je povodom ovih izjava PDP sazvala sednicu Centralnog predsednistva nakon cega je izdato poduze saopstenje u kome su bili sadrzani i odgovori na spomenute optuzbe, a istovremeno neki od vodecih ljude ove partije su javno zatrazili da rektor prepusti svoju funkciju nekom drugom. Ovaj zahtev kao i saopstenje bez sumnje pretstavljaju svojevrsno zadiranje u "svetinju", jer sve ono sto se na bilo koji nacin tice TU za Albance u Makedoniji pretstavlja medjnik ali i merilo koje je uveliko uticalo na stvaranje nove skale sistema vrednosti.\nGlavna linija "protivnapada" PDP je bila koncentrisana na cinjenicu da je spomenute optuzbe na njihovu adresu rektor izrekao na forumu jedne politicke partije cime je prekrsio pravilo nepristrasnosti koje je bilo dogovoreno jos na samom osnivanju. Ovakav istup rektora PDP je ocenio kao neeticko i nemoralno te da ova "ekskurzija" na politickom terenu vodi ka unistenju univerziteta. Pritom je jasno bilo naglaseno da njegovo delovanje iz politickih pozicija "tera vodu" na mlin makedonskog politickog establismenta koji Tetovski Univerzitet od samog pocetka smatra politickom igrom i politickim projektom koji je usmeren ka postizanju ciljeva koji nemaju mnogo veze sa obrazovanjem i kao takav se pretstavlja medjunarodnim posmatracima. No, i pored ovog dezavuisanja, u svom saopstenju za javnost PDP je naglasio da ce se na isti nacin kao i dosad zalagati za institucionaliziranje univerziteta, istovremeno potsecajuci da je ova partija zatrazila prvao na univerzitet "pre nekih dezertera iz teskog stanja Kosovskog Univerzitetab koji se ovde ponasaju kao gospodari ove ideje", aludirajuci na cinjenicu da je odredjeni broj profesora, uklucujuci i rektora TU, napustili Pristinski Univerzitet nakon prisilnog zatvaranja od strane srpsih vlasti.\nZbunjenoj javnosti nakon ove neocekivane ali ostre "razmene vatre" preostalo je samo da "lupa glavu" oko mogucih razloga za ovaj iznenadan preokret stanja oko UT unutar albanskog tabora. Po nekim spekulacijama ovo prepucavanje pretstavlja pocetak "pranja ruku", pritom polazeci od nekih pretpostavki da je Tetovski Univerzitet zapao u teskom stanju, kako financijskom tako i organizacionom. Sa druge strane, po nekim, cini se, realnijim procenama, pretpostavlja se da je ovo u stvari odraz ljutine rektora jer je opstinski sud u Tetovu petorici univerzitetskih aktivista urucio izvrsno odluku o izdrzavanju zatvorske kazne zbog, kako se navodi, "ometanja sluzbenih lica" ili "vodjenje mase", prilikom otvaranja TU u februaru prosle godine, iako su pre toga, uklucujuci i rektora, bili pusteni uz kauciju. Dr. Fadilj Sulejmani, ali i ostali osudjeni su na indirektan nacin optuzili PDP da je ustvari ona kriva za njihovo zatvaranje samim tim sto ucestvuje u vlasti i na taj nacin legitimise vladine mere koje su suprotne interesima Albanaca.\nPitanje koje se namedje nakon ovih medjusobnih optuzbi jeste - da li ce se ovo odraziti na dugorocne odnose unutar albanskog politickog kampa u Makedoniji. Po nekim pretpostavkama, uzimajuci u obzir da je pitanje univerziteta bilo jedno od retkih oko kojeg je postignut bar prividan konsensus medju ostro suprotstavljenim politickim partijama Albanaca, ovo pretstavlja pocetak konacnog raslojavanja albanskog politickog subjekta na dva tabora cime ce uveliko biti olaksan posao makedonskog politickog establismenta u pravcu kontrolisanja situacije u zapadnom delu zemlje. Istovremeno se, opet u kuloarima, vrse pripreme za smenu dosadasnjeg rektora cime bi se spasila situacija i odrzao tesko postignuti konsenyus oko univerziteta. A o samoj tezini stvorene podele govori i podatak da na protestnom mitingu protiv zatvaranja petorice univerzitetskih aktivista, koji je organizovan nakon ove afere, Partija za demokratski prosperitet nije ucestvovala. Pise: Ibrahim MEHMETI


Konkurs za mentorski program za žene - oradio.rs\nOtvoren je konkurs za novu generaciju polaznica programa "Podeli svoje znanje" namenjenog mladim ženama iz Srbije koje traže mentorsku podršku, a imaju najmanje šest meseci relevantnog profesionalnog angažmana, volontiranja ili stažiranja. Cilj programa je da upari žene koje tek započinju karijeru i imaju želju da napreduju na privatnom i poslovnom planu sa stručnim liderkama i uspešnim ženama sličnog profesionalnog interesovanja.\nProgram mentorstva će trajati od januara do oktobra 2019. godine, kada će biti organizovani i javni događaji, radionice i okrugli stolovi sa ciljem da se polaznice dodatno osnaže, predstave njihova dostignuća i pokrenu teme od značaja za položaj žena u Srbiji. Posebnu podršku program pruža mladim preduzetnicama u poljoprivredi i Romkinjama.\nKonkurs je otvoren do 30. novembra, a formular za prijavu i detalje konkursa možete pronaći ovde.\nU Srbiji se program uspešno primenjuje već osam godina, uz podršku Evropskog pokreta u Srbiji, Ambasade Sjedinjenih Američkih Država i Organizacije za evropsku bezbednost i saradnju.\nU subotu 17. novembra u okviru programa biće organizovana Mentorska šetnja, koja je završni događaj prošlogodišnjeg programa "Podeli svoje znanje". U šetnji centralnim ulicama Beograda okupiće se sve generacije učesnica ranijih programa, kada će biti održana i svečanost uručenja sertifikata poslednjoj generaciji polaznica.


Uskoro otvaranje centra za VTO - YU ECO RTV\nNaslovna / Zdravstvo / Uskoro otvaranje centra za VTO\nGoran 20 септембра, 2019\tZdravstvo Napiši komentar 112 Pregledi\nU narednim mesecima očekuje se početak rada Centra za vantelesnu oplodnju u Opštoj bolnici, najavio je upravnik Službe za ginekologiju i akušerstvo, prim. dr Aleksandar Radulović na jučerašnjem predavanju na temu “Savremeni program vantelesne oplodnje”.\nAkreditovani nacionalni kurs 1. kategorije oganizuje se u cilju upoznavanja ginekologa i svih stručnjaka koji su uključeni u proces VTO sa novim trendovima u ovoj oblasti, ujedno kurs služi i kao najava za otvaranje Centra za VTO u Opštoj bolnici.\nO značaju genetskih ispitivanja pre procesa VTO govorila je dr Jasmina Durković, saradnica u budućem centru za VTO.\nNegovanje zdravih stilova života, poput pravilne ishrane od velikog su značaja u procesu planiranja porodice, odnosno pre samog začeća, istakla je predstavnica ZZJZ, dr Nada Kosić Bibić.\nNa godišnjem nivou oko 50 do 60 parova iz našeg grada uđe u program VTO, a stručnjaci navode da se podrškom koju država pruža parovima koji se bore za potomstvo može podići natalitet u Srbiji za 5 do 7 odsto.\nPrethodna Održan 12. Subotički arhivski dan\nSledeća Održana istorijska tribina „Ko je bio car Jovan Nenad Crni?“


PUCNJAVA NA KONCERTU U OREGONU, ŠEST OSOBA RANJENO | Hayat.ba\nPUCNJAVA NA KONCERTU U OREGONU, ŠEST OSOBA RANJENO\nŠest osoba je ranjeno, od kojih je jedna u kritičnom stanju, u pucnjavi tokom koncerta sinoć u jednoj sali u gradu Eugene u Oregonu, a osumnjičeni za pucnjavu još nije ponađen, saopćila je lokalna policija.\nPucnjava se dogodila na parkingu ispred koncertne sale, u kojoj su nastupali Lil Bean i Zai Bang i drugi bendovi i izvođači, rekli su čelnici policije, navodeći da je policajci, nakon dojave o pucnjavi, stigla oko 21.30 sati.\nOno što je policija zatekla po dolasku na lice mjesta je ono što biste i očekivali kada vam jave da je šest ljudi upravo upucano. Većina ljudi je samo pokušavala da se skloni, dok su drugi pokušavali da pomognu – rekli su iz policije.\nŠest osoba je prebačeno u bolnicu, a najmanje jedna od njih je u kritičnom stanju, dok priroda i težina povreda kod ostalih za sada nije poznata.


Konzorcijum - Blic Online\nKonzorcijum tri firme u isto vreme proizvodi markere za obeležavanje goriva, uvozi ih u Srbiju, ubacuje u gorivo, kontroliše markiranje i kvalitet goriva.\nOTKRIVAMO Šta to Srbi i Albanci zajedno GRADE\nGasprom potpisao akcionarski ugovor o Severnom toku 2\nRuska gasna kompanija Gasprom i njeni evropski partneri potpisali su akcionarski ugovor o izgradnji gasovoda Severni tok 2, koji prema planu treba da prolazi ispod Baltičkog mora do Evrope.\nKostić i Matijević kupuju PKB\nMiodrag Kostić i Petar Matijević udružiće se i napraviti konzorcijum kako bi kupili PKB korporaciju a.d. Padinska Skela\nMeteorološke službe Srbije, Crne Gore, Makedonije, Republike Srpske, Federacije Bosne i Hercegovine i Albanije formirale su danas na sastanku u Beogradu konzorcijum za kratkoročnu prognozu vremena.\n"Prva Iskra-Namenska" kupuje beranski "Polieks"\nJedinu ponudu za kupovinu 50,7 odsto akcijskog kapitala Hemijske industrije Polieks u Beranama tenderskoj komisiji dao je Konzorcijum Prva Iskra-Namenska u Bariču i Slavko Vujisić iz Podgorice, objavila je Radio i Televizija Crne Gore na svom sajtu.\nSrpski građevinari ujedinjeni idu na strana tržišta\nDomaće građevinske firme ujedinile su se u konzorcijum i već se pripremaju za zajednički nastup u Alžiru, Rusiji i Nemačkoj, izjavio je danas potpredsednik Građevinsko-industrijske komore Srbije (GIKS), Goran Rodić.\nMihajlović: Konzorcijum srpskih kompanija za Južni tok\nMinistarka energetike Srbije Zorana Mihajlović izjavila je danas u Briselu, posle konferencije o Južnom toku u Evropskom parlamentu, da je Srbija spremna za početak izgradnje gasovoda i da će to doneti nova radna mesta.\nNemačko-američki konzorcijum u trci za kosovski Telekom\nNemačko-američki konzorcijum, koji čine nemački ACP Aksos kepital i američka investiciona kompanija Nadžafi kompaniz u partnerstvu sa britanskim Telekomom, ponudio je 277 miliona evra za kupovinu 75 odsto akcija u Pošti i Telekomu Kosova (PTK).\nPogon izvezli iz Srbije s natpisom "staro gvožđe"\nDržava će sa strateškim partnerom u pančevačkoj “Azotari” ponovo kupovati pogone koje je pre četiri godine bez dozvole prodao tadašnji vlasnik litvansko-srpski konzorcijum, a od koga Agencija za privatizaciju još nije naplatila odštetu.\nZaustavljena prodaja Merkatora hrvatskom Agrokoru\nProdaja slovenačkog trgovinskog lanca Merkator hrvatskoj kompaniji Agrokor je zaustavljena jer nije formiran konzorocijum kupaca u kojem je trebalo da budu Evropska banka za obnovu i razvoj (EBRD), Međunarodna finansijska korporacija i investiciona kompanija Uan ekviti partners (One Equiti Partners).\nUprava "Merkatora" zaustavila prodaju svojih akcija "Agorokoru"\nLJUBLJANA - Uprava slovenačkog trgovinskog lanca "Merkator" odlučila je danas da povuče podršku prodaji većinskog dela akcija hrvatskom koncernu "Agrokor", nakon što je saznala da ta kompanija samostalno učestvuje u kupovini.\nPivara Laško u konzorcijumu za prodaju Merkatora\nLJUBLJANA - Upravnici Pivare "Laško" podržali su danas predlog uprave kompanije da pivara pristupi konzorcijumu za zajedničku prodaju trgovinskog lanca "Merkator".\n"Enikon" prodat za 9,9 miliona dinara\nLOZNICA - Preduzeće Enikon iz Loznice prodato je na aukciji konzorcijumu, koji je predstavljao Zoran Stevanović za 9,9 miliona dinara, objaviljeno je na internet sajtu Agencije za privatizaciju.\nDomaći konzorcijum bi da gradi i ostale deonice Koridora 11\nDomaći konzorcijum, koji radi na deonici Koridora 11 od Uba do Lajkovca, zainteresovan je za izgradnju i ostalih deonica na trasi budućeg autoputa od Beograda do Južnog Jadrana, izjavio je danas direktor građevinskog preduzeća "Planum" Ratomir Todorović.\nRadovi na izgradnji 108 kilometara leve trake autoputa na kraku saobraćajnog koridora 10 kroz Srbiju počeće danas u 12.30, najavio je srpski ministar za infrastrukturu Milutin Mrkonjić.\nTrasu Koridora 10 gradiće konzorcijum srpskih preduzeća\nLevu trasu autoputa Koridora 10 od Horgoša do Novog Sada, u dužini od 110 kilometara, gradiće srpska preduzeća okupljena u konzorcijumu oko Preduzeća za puteve (PZP) Beograd, saopštilo je večeras Ministarstvo za infrastrukturu.\nMrkonjić: Srbija na tenderu za Luku Bar\nSrpski ministar infrastrukture Milutin Mrkonjić potvrdio je danas da je Srbija formirala konzorcijum firmi koji će sa vladom učestvovati na tenderu za kupovinu Luke Bar.


MK: Sobranje danas o rekonstrukciji vlade\nTanjug 26. juna 2019. 10:52\nSKOPLJE – Sobranje Severne Makedonije danas će glasati o predlogu premijera Zorana Zaeva o rekonstrukciji vlade, najavljenoj još početkom maja, nakon izbora novog šefa makedonske države.\nKako prenosi Sitel, poslanici će glasati za izbor Trajana Dimkovskog za novog ministra poljoprivrede, Nasera Nuredinija za životnu sredinu i prostorno planiranje, Husnija Ismailija za kulturu, Gorana Milevskog za lokalnu samoupravu, Sadula Durakija za politički sistem i odnose među zajednicama i premijera Zorana Zaeva za ministra finansija.\nImena novih ministara Zaev je, navodi se, objavio prošle nedelje, nakon što je predlog o rekonstrukciji dostavio parlamentu.\nNakon brojnih kritika opozicije zbog odluke Zaeva da istovremeno bude i premijer i ministar finansija, Zaev je u intervjuu za TV Sitel istakao da se odlučio na takav korak kako bi direktno učestvovao u procesu pospešivanja ekonomije zemlje.\nOpozicija u Severnoj Makedoniji rekla je da nije reč o rekonstrukciji vlade, već „o šminkanju“ koje neće ništa suštinski promeniti.\nS druge strane, Zaev je napomenuo da je rekonstrukcija pre svega usmerena ka nižim ešalonima na lokalnom nivou.\nOdluka o rekonstrukciji makedonske vlade doneta je nakon predsedničkih izbora u toj zemlji, pošto je kandidat vladajuće koalicije Stevo Pendarovski uspeo da pobedi kandidata opozicije Gordanu Siljanovsku-Davkovu uz vrlo malu razliku u glasovima.


Šulić: Kada usvojimo zakone u RS povlacimo saglasnost\nTanjug 10. decembra 2021. 22:38\nBANJALUKA – Kada usvojimo zakone u Narodnoj skupštini Republike Srpske povlačimo svoju saglasnost sa postojećih zakona na nivou BiH i onda ti zakoni postaju sastavni deo pravnog sistema Republike Srpske, rekao je potpredsednik NSRS Denis Šulić.\nŠulić je pojasnio da je Parlament Srpske u zaključcima koje je usvojio danas dao rok od šest meseci Vladi Srpske i nadležnim ministarstvima da pripreme rešenja koja će biti involvirana u pravni sistem Republike Srpske, prenosi RTRS.\nPodsetio je da je Narodna skupština ranije donela zaključke u kojima je pozvala zainteresovane strane – Republiku Srpsku i Federaciju BiH na razgovore o budućnosti BiH.\n„Nažalost, u FBiH nismo naišli na kontakt tačku koja je raspoložena da razgovara sa Republikom Srpskom o budućnosti BiH. Nadam se da će u nekom budućem periodu biti sluha kod političara, pozicije i opozicije, u FBiH da razgovaramo o budućnosti na ovim prostorima“, rekao je Šulić.